தென்னாப்பிரிக்கா , இங்கிலாந்து ஆகிய நாடுகளில் தொடர் தோல்விகளை சந்தித்துள்ள இந்திய அணி , ஆஸ்திரேலிய மண்ணில் அந்த அணியை வீழ்த்தி தொடரை வெல்லும் முனைப்பில் உள்ளது . அதேநேரத்தில் ஸ்மித் மற்றும் வார்னர் இல்லாமல் அந்த அணியும் தொடர் தோல்வியை தழுவிவருவதால் , இந்திய அணியை வீழ்த்தி மீண்டெழும் முனைப்பில் உள்ளது . ஸ்மித்தும் வார்னரும் இல்லாதது நல்ல வேகப்பந்து வீச்சு யூனிட்டை பெற்றிருக்கும் இந்திய அணிக்கு கூடுதல் பலமாக அமையும் எனவும் இந்திய அணிக்கு வெற்றி வாய்ப்பு அதிகம் எனவும் பல முன்னாள் ஜாம்பவான்கள் கருத்து தெரிவித்துள்ளனர் . எனினும் ஆஸ்திரேலிய மண்ணில் ஆஸ்திரேலிய அணியை எதிர்கொள்வது இந்திய அணிக்கு அவ்வளவு எளிதாக இருக்கப்போவதில்லை அந்த அணியின் முன்னாள் கேப்டன்கள் இயன் சேப்பல் மற்றும் ரிக்கி பாண்டிங் ஆகியோர் கருத்து தெரிவித்துள்ளனர் . இந்த தொடர் குறித்து பேசிய இயன் சேப்பல் , எதிரணியினர் வெற்றிக்காக மட்டுமே ஆடுவார்கள் என்பதை இந்திய அணி மனதில் கொள்ள வேண்டும் . ஒரேயொரு பயிற்சி ஆட்டத்தில் ஆஸ்திரேலிய ஆடுகளங்களின் பவுன்ஸுக்கு இந்திய வீரர்கள் தங்களை தயார்படுத்திக்கொள்ள வேண்டும் . குறைந்த பவுன்ஸ் ஆடுகளங்களிலிருந்து வருபவர்கள் , பந்துகள் கூர்மையாக எழும்பும்போது திணறுவர் . இதுதான் ஆஸ்திரேலியாவில் பேட்டிங் செய்வதில் உள்ள சவால் . பந்தை சேதப்படுத்திய விவகாரத்துக்கு பிறகு ஆஸ்திரேலிய வீரர்களின் கள நடத்தையில் மாற்றங்கள் இருக்கலாம் . எனினும் பவுன்ஸர்கள் போட்டு இந்திய பேட்ஸ்மேன்களை குறிவைப்பதில் எந்தவித மாற்றமும் இருக்காது . அதனால் ஆஸ்திரேலிய அணியை குறைத்து மதிப்பிடக்கூடாது . அப்படி குறைத்து மதிப்பிட்டால் அவ்வளவுதான் என்று மிரட்டும் தொனியில் எச்சரித்துள்ளார் . மேலும் ஆஸ்திரேலிய அணியில் மிட்செல் ஸ்டார்க் , பேட் கம்மின்ஸ் , ஹேசில்வுட் என டாப் கிளாஸ் வேகப்பந்து வீச்சாளர்கள் உள்ளனர் . ஆஸ்திரேலிய அணியின் பேட்டிங் பலவீனமாக இருப்பதால் , பவுலர்கள் கூடுதல் பொறுப்புடனும் ஆக்ரோஷத்துடனும் பந்துவீசி இந்திய வீரர்களை கட்டுப்படுத்த முயல்வர் என்பதால் இந்திய வீரர்களுக்கு கடும் சவால் காத்திருக்கிறது என்று இயன் சேப்பல் எச்சரித்துள்ளார் . இந்திய அணியின் டாப் ஆர்டர் பேட்ஸ்மேன்களை விரைவில் வீழ்த்தி பந்து பளபளப்பாக இருக்கும்போதே விராட் கோலியை களத்திற்கு வரவைக்க ஆஸ்திரேலிய பவுலர்கள் முயல்வார்கள் . அது இந்திய அணிக்கு தேர்வுப்பிரச்னையை உருவாக்கும் . விரைவாக விக்கெட்டை இழக்கும் சூழலில் , புஜாராவை 3ம் இடத்தில் இறக்கி தடுத்தாட வைப்பார்களா ? அல்லது ஷார்ட் பிட்ச் பந்துகளை வெளுத்து வாங்கும் திறன்கொண்ட ரோஹித் சர்மாவை இறக்கிவிட்டு ஆக்ரோஷம் காட்டுவார்களா ? என்பதைப் பார்க்க வேண்டும் . கடந்த தொடரில் கோலி ஷார்ட் பிட்ச் பந்துகளை சிறப்பாக ஆடிய நிலையில் அவருக்கு உறுதுணையாக ரோஹித்தை இறக்குவது சிறந்தது என இயன் சேப்பல் கருத்து தெரிவித்துள்ளார் .


தொழிற்சங்கங்கள்தான் கௌரவம் பார்த்துக் கொண்டும் அரசியல் செய்து கொண்டும் தொழிலாளர்களை தவறாக நடத்தி வருகிறார்கள் என்றும் , ஊதிய உயர்வு கிடைத்திருக்கும் நிலையில் , இதனை ஏற்றுக் கொண்டு தொழிலாளர்கள் பணிக்கு திரும்ப வேண்டும் என்று போக்குவரத்து துறை அமைச்சர் எம் . ஆர் . விஜயபாஸ்கர் கோரிக்கை விடுத்துள்ளார் . போக்குவரத்து ஊழியர்களின் ஊதியத்தை 2.57 மடங்கு உயர்த்த வேண்டும் , நிலுவைத் தொகையை வழங்க வேண்டும் என்பது உள்ளிட்ட கோரிக்கைகளை வலியுறுத்தி போக்குவரத்து தொழிற்சங்கங்கள் இன்று 5 - வது நாளாக வேலைநிறுத்த போராட்டத்தில் ஈடுபட்டு வருகின்றன . பேருந்துகள் குறைந்த அளவே இயக்கப்படுவதால் , பொதுமக்கள் கடுமையாக பாதிக்கப்பட்டுள்ளனர் . மாணவர்கள் , பணியாளர்கள் , முதியவர்கள் என பலதரப்பினரும் கடுமையாக பாதிக்கப்பட்டுள்ளனர் . பேருந்து கிடைக்காததால் பள்ளிக்கு குறித்த நேரம் செல்ல மாணவர்களால் முடியவில்லை . வேலை நிறுத்த போராட்டத்தை முடித்து கொண்டு பணிக்கு திரும்புமாறு சென்னை உயர்நீதிமன்றம் உத்தரவிட்டும் , கோரிக்கைகளை நிறைவேற்றும் வரை போராட்டம் தொடரும் என கூறி போக்குவரத்து ஊழியர்கள் போராட்டத்தில் ஈடுபட்டு வருகின்றனர் . உயர்நீதிமன்றத்தின் உத்தரவை மதிக்காத போக்குவரத்து தொழிற்சங்கங்கள் மீது நீதிமன்ற அவமதிப்பு வழக்கு தொடர வேண்டும் என வழக்கறிஞர் வாராஹி என்பவர் நீதிமன்ற தலைமை நீதிபதியிடம் முறையிட்டார் . தங்கள் தரப்பு வாதத்தையும் கேட்டுத்தான் உத்தரவு பிறப்பிக்க வேண்டும் என்று போக்குவரத்து தொழிற்சங்கங்கள் சார்பில் கோரிக்கை வைக்கப்பட்டது . மேலும் , 5000 கோடி ரூபாய் நிலுவைத் தொகை வழங்க வேண்டும் என்றும் , இது திடீர் போராட்டமோ , தொடர் போராட்டமோ கிடையாது என்றும் தொழிற்சங்கங்கள் சார்பில் தெரிவிக்கப்பட்டது . இரு தரப்பு வாதங்களையும் கேட்ட , தலைமை நீதிபதி இந்திரா பானர்ஜி , உங்களது போராட்டத்தால் பாதிப்பு யாருக்கு என்பதை உணர்ந்துள்ளீர்களா என்று தொழிற்சங்கத்திடம் கேள்வி எழுப்பினார் . மேலும் போக்குவரத்து துறையை நடத்த முடியவில்லை என்றால் தனியார் மயமாக்குங்கள் என்றும் தலைமை நீதிபதி கூறியிருந்தார் . போக்குவரத்து சங்கங்கள் தொடர் வேலை நிறுத்த போராட்டத்தில் ஈடுபட்டு வருகின்றன . நாளை நடைபெறும் போராட்டத்தில் , போக்குவரத்து தொழிலாளர்கள் தங்கள் குடும்பத்துடன் பணிமனைகள் முன்பு போராட்டம் நடத்துவது என்று முடிவு செய்திருப்பதாக தெரிவிக்கப்பட்டன . சென்னை சேப்பாக்கத்தில் 2000 - க்கும் மேற்பட்ட போக்குவரத்து தொழிலாளர்கள் போராட்டம் நடத்தி வருகின்றனர் . இந்த நிலையில் போக்குவரத்து துறை அமைச்சர் எம் . ஆர் . விஜயபாஸ்கர் , செய்தியாளர்கள் சந்திப்பு நடைபெற்றது . அப்போது பேசிய அவர் , போக்குவரத்து தொழிற்சங்கங்களுடன் 23 முறை பேச்சுவார்த்தை நடத்தப்பட்டது . கடும் நிதி நெருக்கடியிலும் 1,250 கோடி ரூபாய் ஒதுக்கப்பட்டுள்ளது . சென்னை உயர்நீதிமன்றம் வேலை நிறுத்தத்தை விட்டு பணிக்கு திரும்ப வேண்டும் என்று தொழிலாளர்களுக்கு அறிவுறுத்தியுள்ளது . ஆனாலும் , தொழிற்சங்கங்கள் போராட்டத்தில் ஈடுபட்டு வருகின்றன . கௌரவம் பார்க்காமல் மீண்டும் பேச்சுவார்த்தைக்கு தொழிற்சங்கங்கள் அழைத்துள்ளன . 23 முறை பேச்சுவார்த்தை நடத்தியிருக்கிறோம் . இதில் என்ன கௌரவம் இருக்கு . அரசு ஊழியர்களுக்கு 10 ஆண்டுகளுக்கு ஒரு முறை பேச்சுவார்த்தை நடத்தப்படும் . ஆனால் , போக்குவரத்து ஊழியர்களுக்கு 3 ஆண்டுகளுக்கு ஒரு முறை பேச்சுவார்த்தை நடத்த வேண்டும் என்றார்கள் . அதற்கும் அரசு ஒத்துக் கொண்டது . தொழிற்சங்கங்கள்தான் கௌரவம் பார்த்துக் கொண்டும் அரசியல் செய்து கொண்டும் தொழிலாளர்களை தவறாக நடத்தி வருகிறார்கள் . தொழிலாளர்களை திசை திருப்பி வருகிறது . இன்றைய நிதிநிலையில் ஆயிரம் கோடி என்பது மிகப்பெரிய தொகை . இன்று தொழிலாளர்களுக்கு வழங்க வேண்டிய தொகையை வழங்க வேண்டும் என்று கூறியிருக்கிறார்கள் . அதற்கான நடவடிக்கையை தமிழக அரசு எடுத்து வருகிறது . இதற்கு நிதி துறை செயலாளரும் ஒப்புக் கொண்டுள்ளார் . 15 ஆண்டுகால பிரச்சனைக்கு தொழிலாளர்கள் போராட்டங்களை நடத்துவது என்பது சங்கங்களின் பிடிவாதம்தான் . நல்ல ஊதிய உயர்வு கிடைத்திருக்கிறது . இதனை ஏற்றுக் கொண்டு தொழிலாளர்கள் பணிக்கு திரும்ப வேண்டும் என்று மீண்டும் மீண்டும் கோரிக்கை வைக்கிறேன் . தொழிற்சங்கங்கள் தொழிலாளர்களை தவறாக வழி நடத்த வேண்டாம் . பொதுமக்களுக்கு சேவை செய்ய வேண்டும் ; அவர்கள் பாதிக்கப்பட கூடாது என்பதற்காகவே தற்காலிக ஊழியர்களைக் கொண்டு சில நடவடிக்கைகளை தமிழக அரசு எடுத்து வருகிறது . தவறான வேலைகளை எதுவும் செய்யவில்லை . வேண்டுமென்றே போராட்டத்தில் தொழிற்சங்கங்கள் ஈடபட்டு வருவது கண்டிக்கத்தக்கது . தொழிற்சங்கங்கள்தான் கௌரவம் பார்க்கிறது என்று அமைச்சர் எம் . ஆர் . விஜயபாஸ்கர் கூறினார் .


நடிகை இயக்குனர் , தயாரிப்பாளர் , என திரையுலகில் பல்வேறு பரிமாணங்களில் தன்னுடைய திறமையை நிரூபித்து வரும் லட்சுமி ராமகிருஷ்ணன் பிரபல தனியார் தொலைகாட்சியில் ' சொல்வதெல்லாம் உண்மை ' என்கிற நிகழ்ச்சியை தொகுத்து வழங்கி வருகிறார் . கடந்த சில வருடங்களாக டல்லடித்து வந்த இந்த நிகழ்ச்சியில் சுவாரஸ்யத்தை ஏற்படுத்தும் வகையில் , லட்சுமி ராமகிருஷ்ணன் மீதே ஒருவர் புகார் கொடுத்துள்ளார் . அவர் யார் என்கிற தகவலை நிகழ்ச்சி குழுவினர் வெளியிட வில்லை . இந்த நிகழ்ச்சி குறித்து வெளிவந்துள்ள ப்ரோமோவில் . . . ' சொல்வதெல்லாம் உண்மை ' நிகழ்ச்சியில் இயக்குனர் எட்வர்ட் , லட்சுமி ராமகிரிஷ்ணனிடம் சென்று உங்களை பற்றி ஒரு புகார் வந்துள்ளது என கூறுகிறார் . அதற்கு லட்சுமி ராமகிருஷ்ணன் மிகவும் கோபமாக நிகழ்ச்சியில் இருந்து வெளியேறுகிறார் . பின் இந்த நிகழ்ச்சியை சேர்ந்தவர்கள் லட்சுமி ராமகிரிஷ்ணனை பின் தொடர்வது போல் வெளியாகியுள்ளது . ஆனால் இதுவும் நிகழ்ச்சியை விளம்பரப்படுத்த கையாளும் உக்தி தான் என்பது எத்ததை பேருக்கு தெரியும் . . . அந்த காட்சி < blockquote class = " twitter - tweet " data - lang = " en " > < p lang = " ta " dir = " ltr " > லட்சுமி ராமகிருஷ்ணனின் மீது புகார் கொடுத்தது யார் ? சொல்வதெல்லாம் உண்மையில் நடந்தது என்ன ? < a href = " https : / / twitter . com / hashtag / ZeeTamil ? src = hash & amp ; ref _ src = twsrc % 5Etfw " > # ZeeTamil < / a > < a href = " https : / / twitter . com / hashtag / SolvathellamUnmai ? src = hash & amp ; ref _ src = twsrc % 5Etfw " > # SolvathellamUnmai < / a > < a href = " https : / / t . co / 4qbIGhb9A4 " > pic . twitter . com / 4qbIGhb9A4 < / a > < / p > & mdash ; Zee Tamil ( @ ZeeTamil ) < a href = " https : / / twitter . com / ZeeTamil / status / 937718555696439296 ? ref _ src = twsrc % 5Etfw " > December 4,2017 < / a > < / blockquote > < script async src = " https : / / platform . twitter . com / widgets . js " charset = " utf - 8 " > < / script >


’கட்சி ஆரம்பிப்பது நம் தேசத்தை பொறுத்தவரையில் செம சிம்பிள் காரியம் ! இமெயில் ஐ . டி . ஓப்பன் பண்ணுவதுபோல் போகிற போக்கில் ஏதோ ஒரு முன்னேற்ற கழகத்தை துவக்கிவிடலாம் . ” என்று ' NewsFast ' சொன்ன ஈரம் காய்வதற்குள் ஒரு கட்சியை துவங்கிவிட்டார் நம்ம மாதவன் . பன்னீர் பக்கம் பாய்வதா ? சசி அணிக்கு சாய்வதா ? தீபாக்கா வூட்டாண்ட குந்துவதா ? என்று ஏக குழப்பத்தில் இருந்த அ . தி . மு . க . வின் கோடானு கோடி தொண்டர்களுக்கும் ஒரு புதிய விடியலாய் நம்ம மாதுக்குட்டியின் கட்சி அமையும் , சிதறிக்கிடந்த அ . தி . மு . க . வின் வாக்குகளை இந்த புதிய இயக்கம் மீட்டெடுக்கும் ! . . . என்றெல்லாம் ச்சும்மானிக்கு மரண கலாயாய் எழுதலாம் என்று நினைத்தாலும் கூட மாதுவின் ’ஏய் நல்லா பார்த்துக்க நானும் தலைவன் தான்டா ! ’ என்றபடி பாவமாய் பார்க்கும் அந்த முகத்துக்காக விட்டுடலாம் பிரதர்ஸ் ! ஆனாலும் சில விஷயங்களை மாதுக்குட்டியிடம் கேட்டுத்தான் ஆக வேண்டும் . கட்சி ஆரம்பிச்சோம் , மீடியாக்காரனுங்களுக்கு கிச்சுகிச்சு மூட்டினோம் , அப்புறம் ஆதரவு கொடுத்த அல்லாருக்கும் நன்றி ! . . . அப்படின்னு சொல்லி எஸ்கேப் ஆகிட முடியாது . நாலு காரை எடுத்துக்கினு காலையில பத்து மணிக்கு தெக்கேயும் , வடக்கேயுமா வலம் வரணும் . சாயங்காலம் ஆறு மணிக்கு கிழக்கேயும் , மேக்கேயுமா சீறிக்கிணு போவணும் . ( ஆனா மாது உனக்கு வந்த சோதனைய பார்த்தியா ! நீ கட்சி ஆரம்பிச்ச நேரமா பார்த்து காரோட கொண்டையில சிவப்பு சைரன வைக்க கூடாதுன்னு சொல்லிட்டானுவ , பொறாம பிடிச்ச பசங்க . இல்லேன்னா உன் கார்ல டாப்புல ஒண்ணு , டிக்கியில ஒண்ணுன்னு ரெண்டு சைரனை மாட்டியிருக்கலாம் . ) அப்புறம் கட்சிக்கு தனி ஆபீஸு , பக்கத்து டீ கடையில அக்கவுண்டு , தினமும் நாலு டெய்லி பேப்பரு , எல் . சி . டி . டி . வின்னு வைக்கணும் . இதைவிட முக்கியமா ஆபீஸுல தினமும் நாலு மினரல் வாட்டர் கேன் போடணும் . அடிக்கிற வெயிலுக்கு தண்ணிய குடிச்சு காலி பண்றதுக்குன்னே சில பசங்க ஆபீஸாண்ட கெடப்பானுங்க . அவனுங்கள தொண்டனுங்கன்னு நினைச்சு நீ ஏமாந்துட கூடாது ! கேன் வாட்டரை மட்டும் கேன்சல் பண்ணி பாரு , அப்பாலிக்கா ஒரு பய வரமாட்டான் . இதையெல்லாம் விட ஒரு முக்கியமான மேட்டர் இருக்குது டியர் மாது ! தினமும் உன் கூட கூடி நிக்குற கூட்டத்துக்கு ராவுத்தர் கடையில பிரியாணி வாங்கிக் கொடுக்கணும் . பீஸு இல்லாம குஸ்காவ மட்டும் வாங்கிக் கொடுத்தேன்னா , தொண்டனுக்க கோப்பரேட் பண்ண மாட்டாங்க ! அப்பாலிக்கா ஆட்சிய புடிக்கிறது கஷ்டம்தான் . இன்னிக்கே நீ சோறு வாங்கி கொடுக்கலேன்னு செம சவுண்டாமா ! ? இப்ப சொல்லுங்க . . . மிஸ்டர் மாதவன் , கட்சிக்கு பேரு வெச்சீங்களே , சோறு வெச்சீங்களா ?


நடிகை ஜோதிகாவை ‘நாச்சியார்’ படத்தில் ஆபாச வசனம் பேச வைத்த இயக்குனர் பாலாவுக்கு மாதர் சங்கங்கள் எதிர்ப்பு தெரிவித்துள்ளன . பாலா இயக்கத்தில் ஜோதிகா , ஜி . வி . பிரகாஷ் உள்ளிட்ட பலர் நடிக்கும் படம் ‘நாச்சியார்’ . இந்தப் படத்திற்கு இளையராஜா இசையமைத்து வருகிறார் . சமீபத்தில் இந்த படத்தின் டீஸர் வெளியானது . அதில் , ஜி . வி . பிரகாஷ் குற்றவாளி கதாபாத்திரத்திலும் , ஜோதிகா போலீஸ் அதிகாரி கதாபாத்திரத்திலும் நடித்துள்ளனர் . இந்த டீசரின் இறுதியில் காக்கிச் சட்டை அணிந்திருக்கும் ஜோதிகா , காவல் நிலையத்தில் சிலரை பார்த்து அசிங்கமாக திட்டும்படி காட்சி இடம்பெற்றுள்ளது . இந்த வசனத்துக்கு மாதர் சங்க அமைப்புகள் கடும் எதிர்ப்பு தெரிவித்து உள்ளனர் . இயக்குனர் பாலா , ‘விளம்பரத்துக்காகவே இதுபோன்ற வசனத்தை ஜோதிகாவை பேச வைத்துள்ளார்’ எனவும் . ' ஆபாச வார்த்தையை பயன்படுத்துவதுதான் பெண் சுதந்திரமா ? ’ எனவும் அவர்கள் கேள்வி எழுப்பியுள்ளனர் .


தமிழ் சினிமாவில் ஒல்லியாக இருந்தால் தான் கதாநாயகியாக ஜொலிக்க முடியும் என்கிற ஒரு கருத்து நிலவி வந்த நிலையில் , அந்த கருத்தை அடியோடு மாற்றியவர் நடிகை ஹன்சிகா . அறிமுகம்ஃ இவர் நடிகர் தனுஷுக்கு ஜோடியாக மாப்பிள்ளை படத்தில் அறிமுகமானார் . இதைத்தொடர்ந்து ஜெயம்ரவிக்கு ஜோடியாக ' எங்கேயும் காதல் ' , ' வேலாயுதம் ' உள்ளிட்ட பல படங்களில் நடித்து மிகவும் பிரபலமான நடிகையாக மாறினார் . இவரிடம் ரசிகர்களுக்கு பிடித்ததே இவர் புசு பபுசுன்னு குஷ்பு மாதிரி உள்ளது தான் . முன்னணி நடிகர் படங்களில் ஹன்சிகாஃ கோலிவுட் இளம் நாயகிகளுக்கு டப் காம்படிஷன் கொடுத்து வந்த இவர் , விஜய் , சூர்யா , சிம்பு , உள்ளிட்ட பல முன்னணி நடிகர்கள் படங்களில் கதாநாயகியாக நடித்தார் . கடந்த இரண்டு வருடங்களாக ஹன்சிகாவின் மார்க்கெட் சற்று டல்லடிக்க துவங்கி விட்டது . இவர் நடித்து வெளியான படங்கள் எதுவும் எதிர்பார்த்த அளவிற்கு வெற்றிப்பெராததால் தற்போது ' துப்பாக்கி முனை ' மற்றும் பெயரிடாத படம் ஒன்றிலும் நடித்து வருகிறார் . எலும்பும் தோலுமாக மாறிய ஹன்சிகாஃ இந்நிலையில் தற்போது ஹன்சிகா ஒல்லியான எலும்பும் தோலுமாக மாறியுள்ளார் . ஆனால் ரசிகர்களுக்கோ இவரின் இந்த புதிய தோற்றம் சுத்தமாக பிடிக்க வில்லை . தற்போது வைரலாக வெளியாகியுள்ள இவரின் புகைப்படத்தை பார்த்து ரசிகர்கள் இவரை பார்த்தால் பரிதாபம் தான் வருகிறது என்பது போல் தங்களுடைய கருத்துக்களை தெரிவித்து வருகின்றனர் .


CBSE 9 ஆம் வகுப்பு சமூக அறிவியல் பாடப் புத்தகத்தில் நாடார்கள் குறித்த சர்ச்சைக்குரிய தகவல்கள் இடம் பெற்றிருந்தன . இவற்றை நீக்க வேண்டும் என நாடார் சங்கங்கள் சார்பில் போராட்டங்கள் நடைபெற்றன . அதேநேரத்தில் மாநிலங்களவை உறுப்பினர் சசிகலா புஷ்பா , இது குறித்து மனித வள மேம்பாட்பாட்டுத் துறை அமைச்சர் பிரகாஷ் ஜவடேகரிடம் புகார் அளித்தார் . சர்ச்சைக்குரி பாடத்தை நீக்க வேண்டும் என்றும் மனு அளித்தார் . இந்நிலையில் நாடார்கள் குறித்து 9 ம் வகுப்பு பாடத்தில் இடம் பெற்றிருந்த சர்ச்சைக்குரிய பாகத்தை நீக்க மத்திய அரசு உத்தரவிட்டது . இந்த பிரச்சனையை கையில் எடுத்து உரிய நடவடிக்கை எடுக்க முயற்சி செய்த சசிகலா புஷ்பா வுக்கு நாடார் சங்கங்கள் நன்றி தெரிவித்துள்ளன . தென் மாவட்டங்களில் இருந்து சசிகலா புஷ்பா வுக்கு பாராட்டுக்கள் குவிந்து வருகிறது . இதனிடையே CBSE 9 ஆம் வகுப்பு சமூக அறிவியல் பாடப் புத்தகத்தில் சர்ச்சைக்குரிய வகையில் நாடார்கள் குறித்து இடம் பெற்றிருந்த தகவல்களை நீக்க நடவடிக்கை எடுத்ததற்கு மத்திய அமைச்சர் உபேந்திர குஷ்வாலாவை சந்தித்து சசிகலா புஷ்பா நன்றி தெரிவித்தார் .


வரும் சட்டமன்ற தேர்தலின்போது , யார் இருப்பார்கள் , யார் காணாமல் போவார்கள் என்பது தெரியும் என்று முதலமைச்சர் எடப்பாடி பழனிசாமிக்கு தேமுதிக தலைவர் விஜயகாந்த் பதிலடி கொடுத்துள்ளார் . காஞ்சிபுரம் மாவட்டம் , திருக்கழுக்குன்றம் பகுதியில் அதிமுக பொதுக் கூட்டம் நேற்று நடைபெற்றது . இதில் முதலமைச்சர் எடப்பாடி பழனிசாமி கலந்து கொண்டார் . அப்போது பேசிய அவர் , இன்று கமல் கட்சி ஆரம்பித்து விட்டார் . அவர் என்ன பேசுகிறார் என்பது அவருக்கும் தெரியவில்லை . கேட்பவர்களுக்கும்தெரியவில்லை . ஏற்கனவே விஜயகாந்த் கட்சி ஆரம்பித்தார் . அவர் இப்போது எப்படி இருக்கிறார் ? என்று உங்களுக்கு நன்றாகத் தெரியும் . தற்போது பல நடிகர்கள் அரசியல் கட்சி ஆரம்பித்து முதலமைச்சர் பதவிக்கு கனவு காணுகிறார்கள் . நடிகர்கள் கட்சி ஆரம்பித்தால் , விஜயகாந்த் போன்று காணாமல் போவார்கள் என்றும் எடப்பாடி பழனிசாமி கூட்டத்தில் பேசியிருந்தார் . இந்த நிலையில் , தேமுதிக பிரமுகர் ஒருவர் இல்ல திருமண விழாவில் விஜயகாந்த் கலந்து கொண்டார் . இதன் பிறகு , செய்தியாளர்களைச் அவர் சந்தித்தார் . அப்போது அவரிடம் , முதலமைச்சர் எடப்பாடி பழனிசாமி பேசியது குறித்து செய்தியாளர்கள் கேள்வி எழுப்பினர் . அதற்கு பதிலளித்த விஜயகாந்த் , கூடிய விரைவில் தேர்தல் வரும் , அப்போது யார் காணாமல் போவார்கள் என்று பார்க்கலாம் . தேமுதிக கட்சிக்காரர்களா ? அல்லது அதிமுக கட்சிக்காரர்களா ? என்பதை அப்போது பார்ப்போம் என்று கூறினார் .


ஹாங்காங் சூப்பர் சீரிஸ் பாட்மிண்டன் போட்டியில் இந்தியாவின் சாய்னா நெவால் , பி . வி . சிந்து , ஹெச் . எஸ் . பிரணாய் ஆகியோர் தங்களது பிரிவில் இரண்டாவது சுற்றுக்கு முன்னேறினர் . ஹாங்காங் சூப்பர் சீரிஸ் பாட்மிண்டன் போட்டியின் மகளிர் ஒற்றையர் பிரிவில் சாய்னா தனது முதல் சுற்றில் , உலகின் 44 - ஆம் நிலை வீராங்கனையான டென்மார்க்கின் மெட்டே பெளல்சென்னை 21 - 19,23 - 21 என்ற செட் கணக்கில் வீழ்த்தினார் . சாய்னா தனது இரண்டாவது சுற்றில் போட்டித் தரவரிசையில் 8 - வது இடத்தில் இருக்கும் சீனாவின் சென் யுஃபெய்யை சந்திக்க உள்ளார் . போட்டித் தரவரிசையில் 2 - வது இடத்தில் இருக்கும் சிந்து , தனது முதல் சுற்றில் 21 - 18,21 - 10 என்ற செட் கணக்கில் ஹாங்காங்கின் லியூங் யுட் யீயை வென்றார் . சிந்து 2 - வது சுற்றில் ஜப்பானின் அயா ஒஹோரி அல்லது ரஷியாவின் ஈவ்ஜெனியா கொசெட்ஸ்கயாவை எதிர்கொள்கிறார் . ஆடவர் ஒற்றையர் பிரிவில் இந்தியாவின் பிரணாய் 19 - 21,21 - 17,21 - 15 என்ற செட் கணக்கில் ஹாங்காங்கின் ஹு யுன்னை வென்றார் . உலகின் 10 - ஆம் நிலை வீரரான பிரணாய் அடுத்த சுற்றில் ஜப்பானின் கஸுமாசா சகாயுடன் மோதுகிறார் .


# metoo என்ற ஹாஷ்டாக்குடன் நாடு முழுவதும் உள்ள பெண்கள் தாங்கள் பாலியல் துன்புறுத்தலுக்கு உள்ளாக்கப்பட்டதாக சமூகவலைதளங்களில் பதிவுசெய்து வருகின்றனர் . இந்நிலையில் , சில நாட்களுக்கு முன்பு பின்னணிப் பாடகி சின்மயி தனது ட்விட்டர் பக்கத்தில் பாடலாசிரியர் வைரமுத்து தன்னிடம் பாலியல் ரீதியாக தவறாக நடந்துகொண்டதாக பதிவிட்டார் . அக்டோபர் 9ஆம் தேதியன்று அவர் வெளியிட்ட பதிவில் , இந்த சம்பவம் 2005 - 2006ஆம் ஆண்டில் நடந்ததாகக் குறிப்பிட்டிருந்தார் . இலங்கைத் தமிழர்களுக்காக ' வீழமாட்டோம் ' என்ற ஆல்பத்தில் தானும் மாணிக்க விநாயகமும் பாடியிருந்ததாகவும் இது தொடர்பான வெளியீட்டு விழா , சுவிட்ஸர்லாந்தின் சூரிக் அல்லது பெர்ன் நகரில் நடந்ததாகவும் கூறிய சின்மயி , இந்த விழாவில் தாங்களும் கலந்துகொண்டு பாடியதாகக் கூறியுள்ளார் . பின்னர் வைரமுத்து தனது உதவியாளர் ஒருவர் மூலம் ஹோட்டல் ரூமுக்கு சின்மயியை வரச் சொன்னார் என்றும் குற்றம்சாட்டினார் . இதைத் தொடர்ந்து கவிஞர் வைரமுத்து மீது ஏராளமான பெண்கள் வரிசை கட்டி பாலியல் புகார் தெரிவித்து வருகின்றனர் . மேலும் பாதிக்கப்பட்ட பெண்கள் சின்மயி தலைமையில் வைரமுத்து மீது காவல் நிலையத்தில் புகார் அளிக்க முடிவு செய்துள்ளதாக கூறப்படுகிறது . இது தொடர்பாக அவர்கள் சட்ட வல்லுநர்களுடன் ஆலோசித்து வருவதாக கூறப்படுகிறது . அதே நேரத்தில் வைரமுத்து தரப்பில் முன் ஜாமீன் வாங்குவதற்கு முயற்சி நடப்பதாகவும் தகவல் வெளியாகியுள்ளது . மேலும் மீ டு புகாரில் சிக்கிய ஆண்கள் மீது சட்ட ரீதியான நடவடிக்கை எடுக்க மத்திய , மாநில அரசுகள் முயற்சி மேற்கொண்டுள்ளதாகவும் தெரிகிறது . இதையடுத்த வைரமுத்து சட்டத்தின் பிடியில் சிக்குவார் என கூறப்படுகிறது . இந்நிலையில் ஜெயலலிதா மட்டும் இன்நேரம் உயிருடன் இருந்திருந்தால் சின்மயி உள்ளிட்ட பெண்கள் வைரமுத்து மீது சுமத்தியிருக்கும் குற்றச்சாட்டுக்கு அவரைத் தூக்கி ஜெயிலில் தள்ளியிருப்பார் என பாதிக்கப்ட்ட பெண்கள் குமுறி வருகின்றனர் .


இந்திய சினிமா வரலாற்றின் வசூல் சாதனைகளை படைத்துக் கொண்டிருக்கும் படம் பாகுபலி 2 . அந்தளவுக்கு நாளுக்குநாள் இந்தப் படம் வசூல் வேட்டை நடத்திக் கொண்டிருக்கிறது . உலகம் முழுவதும் இப்படம் முதல் 6 நாள்களில் எல்லா மொழிகளையும் சேர்த்து ரூ . 785 கோடி வசூல் செய்திருந்தது . தற்போது 1,000 கோடியை எட்டியது என்று பேசிக் கொள்கிறார்கள் . ஆனால் , அதில் எந்த அளவு உண்மை இருக்கிறது ? என்று டவுட்டுதான் . ஒட்டுமொத்தமாக இந்திய அளவில் அதிகம் வசூல் செய்த படம் என்னும் பெருமையை பாகுபலி அடைந்துள்ளது . ஆனால் , இந்த சாதனை இன்னும் கொஞ்ச நாள் மட்டும்தான் பாகுபலி வசம் இருக்கும் . ஏன் தெரியுமா ? இந்தியில் ஆமிர்கான் நடிப்பில் கடந்த ஆண்டு வெளியாகி 500 கோடி வரை வசூல் செய்த “தங்கல்” படம் விரைவில் சீனாவில் 9 ஆயிரம் திரையரங்குகளில் வெளியாகிறது . எனவே , பாகுபலி வசூல் சாதனைக்கு பங்கத்தை ஏற்படுத்தும் படமாக “தங்கல்” இருக்கும் என்பதில் எந்தவித சந்தேகமும் இல்லை . இப்போ போட்டி , போன வருடம் ரிலீஸான தங்கலுக்கும் , இந்த வருடம் ரிலீஸான பாகுபலிக்கும் . பாட்ஷாவா , ஆண்டனியா ? பார்க்கலாமா ?


திமுக மாவட்ட செயலாளர்கள் கூட்டத்தில் 11 தீர்மானங்கள் நிறைவேற்றப்பட்டுள்ளன . சென்னையில் உள்ள அண்ணா அறிவாலயத்தில் திமுக செயல் தலைவர் ஸ்டாலின் தலைமையில் அக்கட்சியின் மாவட்ட செயலாளர்கள் கூட்டம் நடைபெற்றது . துரைசாமி , ஐ . பெரியசாமி , சுப்புலட்சுமி ஜெகதீசன் ஆகியோர் கலந்துகொண்டனர் . தமிழகம் மற்றும் புதுச்சேரியை சேர்ந்த 65 மாவட்ட செயலாளர்கள் கலந்துகொண்டனர் . உள்ளாட்சித் தேர்தல் விரைவில் வர உள்ள நிலையில் , அதில் திமுக வெற்றி பெறுவதற்குத் தேவையான களப்பணிகளை மேற்கொள்ளுமாறு அறிவுரைகளை வழங்கியதாகவும் , களப்பணிகளை முறையாக மேற்கொள்ளாதவர்கள் மீது கடும் நடவடிக்கை எடுக்கப்படும் எனவும் ஸ்டாலின் எச்சரித்ததாக தகவல்கள் வெளியாகியுள்ளன . மேலும் 11 தீர்மானங்கள் நிறைவேற்றப்பட்டுள்ளன . போக்குவரத்து ஊழியர்களின் கோரிக்கைகளை நிறைவேற்றி வேலைநிறுத்தத்தை முடிவுக்கு கொண்டுவர வேண்டும் , 2ஜி முறைகேடு வழக்கு பொய்யானது என நிரூபித்து விடுதலையான ஆ . ராசா , கனிமொழி ஆகியோருக்கு பாராட்டு தெரிவித்தல் , விவசாயிகளின் கடன்களை தள்ளுபடி செய்ய வேண்டும் , முத்தலாக் தடை சட்டமசோதா தொடர்பான முஸ்லீம் மக்களின் அச்சத்தை போக்க வேண்டும் , பெரியார் பிறந்த ஈரோட்டில் மார்ச் 24 மற்றும் 25 ஆகிய இரண்டு நாட்களும் திமுக மண்டல மாநாடு நடத்துவது , ஆளுநரின் ஆய்வை தடுத்து நிறுத்த வேண்டும் என்பன உள்ளிட்ட 11 தீர்மானங்கள் நிறைவேற்றப்பட்டன .


சசிகலா , தினகரன் ஆகிய இருவருமே சிறையில் உள்ளதால் , கட்சி மற்றும் ஆட்சியில் மூக்கை நுழைக்க முடியாமல் , அவரது உறவுகள் அனைத்தும் தவியாய் தவித்து வருகின்றன . மேலும் , தினகரன் மனைவி அனுராதா தலையீட்டின் பேரில் , சின்னம்மா மற்றும் தினகரானால் மட்டுமே , கட்சியையும் , ஆட்சியையும் சிறப்பாக நடத்த முடியும் என்று பலரை பேட்டி கொடுக்க வைத்து , அந்த பேட்டிகள் ஜெயா டி . வி யில் அடிக்கடி ஒளிபரப்பப்பட்டு வருகின்றன . இந்நிலையில் , அரசியலில் நம் குடும்பம் இல்லை என்பதை மக்களுக்கு உணர்த்த வேண்டும் . அப்போதுதான் , மக்களுக்கு நம் குடும்பத்தின் மீதுள்ள கோபம் தீரும் என்று சசிகலா , விவேக் மூலம் குடும்ப உறவுகளுக்கு சொல்லி அனுப்பி உள்ளார் . அதே போல் , ஜெயா டி . வி நிர்வாகத்திலும் , விவேக்கை தவிர யாரும் தலையிட கூடாது என்றும் சசிகலா கண்டிப்பாக சொல்லி விட்டார் . வி யின் முக்கிய நிர்வாகி ஒருவரை போயஸ் தோட்டத்திற்கு அழைத்த விவேக் , நானும் என் மனைவி அர்ச்சனாவுமே ஜெயா டி . வி நிர்வாகத்திற்கு பொறுப்பெற்றுள்ளோம் . அதனால் , எதுவாக இருந்தாலும் , எங்களை கேட்டுதான் செய்ய வேண்டும் , மற்றவர்கள் யாராவது , எதையாவது சொன்னால் அதை கேட்க கூடாது என்று கண்டிப்பான உத்தரவு போட்டுள்ளார் . வி நிர்வாகத்தை கவனித்து வந்த தினகரன் மனைவி அனுராதா , கடந்த 2011 ம் ஆண்டு , சசிகலா உள்ளிட்ட அனைத்து உறவுகளையும் ஜெயலலிதா கட்சியை விட்டு நீங்கியதால் , ஜெயா டி . வி பக்கமே வராமல் இருந்தார் . நகர் இடை தேர்தலில் போட்டியிட்டபோது , மீண்டும் ஜெயா டி . வி . அலுவலகம் வந்து அங்கிருக்கும் ஊழியர்களுக்கு சில உத்தரவுகளை பிறப்பித்தார் . தினகரன் திகார் சிறைக்கு சென்ற பின்னர் , சின்னம்மாவும் , தினகரனும் இருந்தால் மட்டுமே கட்சியையும் , ஆட்சியையும் சிறப்பாக வழி நடத்த முடியும் என்று பேட்டி எடுத்து ஒளிபரப்ப உத்தரவிட்டார் . இவை அனைத்தும் , தங்கள் குடும்பத்தின் மீது மக்கள் கொண்டுள்ள கோபத்தை அதிகப்படுத்தும் என்று உணர்ந்த சசிகலா , குடும்ப உறவுகள் யாரும் , கட்சி , ஆட்சி , ஜெயா டி . வி ஆகியவற்றில் கண்டிப்பாக தலையிட கூடாது என்று கூறி விட்டார் . இதையடுத்து , ஜெயா டி . வி யின் ஒட்டு மொத்த நிர்வாகத்திலும் , எந்த குறுக்கீடும் இல்லாமல் , சுதந்திரமாக செயல்பட , விவேக்குக்கும் அவர் மனைவி அர்ச்சனாவுக்கும் வாய்ப்பு கிடைத்துள்ளது .


சந்தோஷ் பி . ஜெயகுமார் இயக்கத்தில் ஆர்யா சாயிஷா நடித்த காமெடி கலந்த குடும்ப படமாக தயாராகி வருகிறது கஜினிகாந்த் . இந்த படத்தின் பத்திரிக்கையாளர் சந்திப்பு நேற்று நடந்தது . இந்த நிகழ்ச்சியில் , பிரபலங்கள் கலந்துக்கொண்டனர் . குறிப்பாக கபிலன் வைரமுத்து , கு . கார்த்திக் , பாபா பாஸ்கர் , தயாரிப்பாளர் அபினேஷ் உள்ளிட்டோர் கலந்துக்கொண்டனர் இந்த நிகழ்ச்சியில் பேசிய பாடலாசிரியர் கபிலன் பேசும் போது , நான் இசை அமைப்பாளர் பால முரளி உடன் ஏற்கனவே பணியாற்றி உள்ளேன் . . . அவருடன் இணைந்து விமன்ஸ் ஆந்தம் , பணமதிப்பிழப்பு குறித்த ஆல்பம் ஒன்றை வெளியிட்டு உள்ளோம் . . இந்நிலையில் , இந்த படத்திற்காக அவருடன் இணைந்து ஒரு பாடலை எழுதி உள்ளேன் என அவர் தெரிவித்து உள்ளார் . மேலும் , நான் ஆர்யாவின் ரசிகன் . . . . எனவே ஆர்யாவிற்கு என்னுடைய கோரிக்கையை வைக்கிறேன் . . தனியார் தொலைக்காட்சியில் நடத்தப்படும் எங்க வீட்டு மாப்பிள்ளை சீசன் - 2 நடத்தினால் , அந்த நிகழ்ச்சியில் நீங்கள் பங்கு பெற கூடாது . . . . எங்க வீட்டு மாபிள்ளையாக இருப்பதை விட , ரசிகர்களின் செல்லப்பிள்ளையாக இருப்பதையே நாங்கள் விரும்புகிறோம் என பாடலாசிரியர் கபிலன் வைரமுத்து தெரிவித்து உள்ளார்


ஈரோட்டில் ஆய்வுப் பணிகளுக்கு சென்ற ஆளுநர் பன்வாரிலால் புரோஹித்துக்கு கருப்புக் கொடி காட்டாமல் தி . மு . க பின்வாங்கியது அக்கட்சியினரையே அதிர்ச்சி அடைய வைத்துள்ளது . தமிழக ஆளுநர் பன்வாரிலால் புரோஹித் தமிழகத்தில் உள்ள ஒவ்வொரு மாவட்டமாக சுற்றுப் பயணம் செய்து வருகிறார் . மாவட்ட ஆட்சியர் மற்றும் அமைச்சர்களை அழைத்து ஆளுநர் ஆய்வுக் கூட்டங்களும் நடத்தி வருகிறார் . ஆளுநர் பன்வாரிலாலின் இந்த நடவடிக்கை மாநில சுயாட்சிக்கு எதிரானது என்று தி . மு . க கூறி வருகிறது . எனவே ஆளுநர் ஆய்வுக்கு செல்லும் இடங்களில் எல்லாம் தி . மு . கவினர் கருப்புக் கொடி காட்டி வருகின்றனர் . கடந்த ஜூன் மாதம் கடைசியாக நாமக்கல்லுக்கு ஆளுநர் பன்வாரிலால் சென்று இருந்தார் . அப்போது அவருக்கு கருப்புக் கொடி காட்சிய தி . மு . கவினர் சிலர் திடீரென ஆளுநர் வாகனத்தின் மீது கொடிக்கம்பங்களை வீசினர் . இதனால் கருப்புக் கொடி போராட்டத்தில் ஈடுபட்ட சுமார் 200 தி . மு . கவினர் கைது செய்யப்பட்டு சிறையில் அடைக்கப்பட்டனர் . இதற்கு முன்பாக ஆளுநருக்கு கருப்புக் கொடி காட்டும் தி . மு . கவினர் காலையில் கைது செய்யப்பட்டு மாலையில் விடுவிக்கப்பட்டு வந்தனர் . ஆனால் ஆளுநர் வாகனத்தின் மீது கருப்புக் கொடி வீசப்பட்டதால் தி . மு . கவினர் கைது செய்யப்பட்டு சிறையில் அடைக்கப்பட்டனர் . இதற்கு எதிர்ப்பு தெரிவித்து மறுநாள் மு . க . ஸ்டாலின் ஆளுநர் மாளிகையை முற்றுகையிட சென்றார் . அவரும் கைது செய்யப்பட்டார் . ஆனால் ரிமாண்ட் செய்யப்படவில்லை . இதனை தொடர்ந்து ஆளுநர் மாளிகை செய்திக்குறிப்பு ஒன்று வெளியிட்டது . அதில் ஆளுநர் மாவட்டந்தோறும் சுற்றுப்பயணம் செய்யும் போது இடையூறு செய்பவர்கள் கைது செய்யப்படுவார்கள் என்றும் , ஆளுநரை பணி செய்ய விடாமல் தடுத்ததாக அவர்கள் மீது வழக்கு பதிவு செய்யப்பட்டு ஏழு ஆண்டு வரை சிறை தண்டனை பெற்றுத்தரப்படும் என்றும் ஆளுநர் மாளிகை எச்சரித்தது . இந்த மிரட்டலுக்கு எல்லாம் பயப்படப்போவதில்லை என்றும் அடுத்த முறை ஆளுநர் சுற்றுப்பயணம் மேற்கொள்ளும் இடத்திற்கு தானே நேரில் சென்று கருப்புக் கொடி காட்ட உள்ளதாக ஸ்டாலின் அறிவித்தார் . ஆனால் சுமார் 2 மாதங்களாக ஆளுநர் எங்கும் செல்லாமல் இருந்தார் . இந்த நிலையில் நேற்று ஈரோடு மாவட்டத்தில் சுற்றுப்பயணம் செய்து தூய்மை இந்தியா பணிகளில் ஆளுநர் ஈடுபட்டார் . மேலும் அமைச்சர்கள் , மற்றும் அதிகாரிகளை அழைத்து ஈரோட்டில் ஆய்வுக் கூட்டமும் நடத்தினார் . ஆனால் எங்குமே தி . மு . கவினர் கருப்புக் கொடி போராட்டத்தில் ஈடுபடவில்லை . ஆளுநரின் சுற்றுப்பயணத்திற்கு இடையூறு செய்தால் கைது செய்யப்படுவார்கள் என்கிற எச்சரிக்கைக்கு தி . மு . கவினர் பயந்துவிட்டனரா ? என்று இதன் மூலம் கேள்வி எழுந்துள்ளது .


அதிமுகவை காட்டி கொடுத்ததன் மூலம் எட்டப்பன் வரிசையில் ஓபிஎஸ்க்கு இடம் கிடைத்துள்ளது . ஓபிஎஸ்க்கு பாதுகாப்பு கொடுக்கப்பட்டிருப்பதன் மூலம் ஆயுதங்களுக்கு அவமானம் ஏற்படுத்திவிட்டனர் ' என்று அதிமுக பேச்சாளரும் தினகரனின் தீவிர விசுவாசியும் ஆதரவாளருமான நாஞ்சில் சம்பத் விமர்சித்துள்ளார் . நேற்று தஞ்சை தலைமை தபால் நிலையம் முன் அதிமுக அம்மா அணி சார்பில் நடைபெற்ற ஆர்ப்பாட்ட கூட்டத்தில் இதுகுறித்து நாஞ்சில் சம்பத் பேசியபோது , ' மோடியின் சதி செயலுக்கு உடந்தையாக இருப்பவர் ஓபிஎஸ் . அதிமுகவை காட்டி கொடுத்ததன் மூலம் எட்டப்பன் வரிசையில் ஓபிஎஸ்க்கு இடம் கிடைத்துள்ளது . மோடியின் ஏற்பாட்டில் அவருக்கு ' ஒய் ' பாதுகாப்பு கொடுக்கப்பட்டுள்ளது . தமிழகத்தில் செத்த பிணத்தை யாரும் கொல்வதில்லை , ஓபிஎஸ் செத்த பிணம் , ஓபிஎஸ்க்கு பாதுகாப்பு கொடுக்கப்பட்டிருப்பதன் மூலம் ஆயுதங்களுக்கு அவமானம் ஏற்படுத்திவிட்டனர் ' என்று கூறினார் . மேலும் அவர் பேசியபோது , ' ஓ . பன்னீர்செல்வம் முறைகேடு செய்த சேர்த்த சொத்து பல ஆயிரம் கோடி துபாய் , சிங்கப்பூர் , பக்ரைன் உள்ளிட்ட வெளிநாடுகளில் உள்ளது . எனவே விரைவில் நாங்கள் முதல்வர் எடப்பாடி பழனிச்சாமியை சந்தித்து ஓபிஎஸ் மீது விசாரணை கமிஷன் அமைக்கவும் , லஞ்ச ஒழிப்பு துறை மூலம் நடவடிக்கை எடுக்கவும் வலியுறுத்துவோம் ' என்று கூறினார் .


போக்குவரத்து ஊழியர்கள் வேலைநிறுத்தத்தில் ஈடுபட்டுள்ள நிலையில் , இதைப்பயன்படுத்தி தனியார் பேருந்துகளில் பயணிகளிடம் அதிக கட்டணம் வசூலிக்கக் கூடாது என அரசு எச்சரித்துள்ளது . 13வது ஊதிய ஒப்பந்தத்தில் 2.57 % ஊதிய உயர்வு கோரி போக்குவரத்து ஊழியர்கள் வேலைநிறுத்தத்தில் ஈடுபட்டு வருகின்றனர் . 3 ஆண்டுகளுக்கு ஒருமுறை 2.44 % என்ற ஊதிய உயர்வு வழங்குவதாக அரசு சார்பில் தெரிவிக்கப்பட்டது . ஆனால் , அதை ஏற்க போக்குவரத்து தொழிற்சங்கங்கள் சில மறுத்துவிட்டன . சில சங்கங்கள் ஒப்புக்கொண்டன . ஆனால் , வேலைநிறுத்தம் தொடர்ந்து வருவதால் மக்களும் பயணிகளும் கடும் அவதிக்கு உள்ளாகியுள்ளனர் . மிகக்குறைவான பேருந்துகளே இயக்கப்படுவதால் பள்ளி , கல்லூரி மாணவர்கள் , பணிக்குச் செல்வோர் என அனைத்து தரப்பினரும் கடுமையாக பாதிக்கப்பட்டுள்ளனர் . ஏற்கனவே பலகட்ட பேச்சுவார்த்தைகளில் எந்தவித முடிவும் எட்டப்படாத நிலையில் , நேற்றைய பேச்சுவார்த்தையிலும் உடன்பாடு எட்டப்படவில்லை . தொமுச . , சிஐடியு உட்பட 10 தொழிற்சங்கங்கள் தொடர்ச்சியாக வேலைநிறுத்தத்தில் ஈடுபட்டுள்ளனர் . அண்ணா தொழிற்சங்க ஊழியர்களை மட்டும் வைத்து அரசு பேருந்துகள் இயக்கப்படுகின்றன . தமிழகம் முழுவதும் 20 % பேருந்துகள் மட்டுமே இயக்கப்படுகின்றன . தற்காலிக ஊழியர்களை நியமித்து பேருந்துகளை இயக்க அரசு நடவடிக்கை எடுத்து வருகிறது . ஆனால் , இதற்கும் போக்குவரத்து தொழிற்சங்கங்கள் எதிர்ப்பு தெரிவிக்கின்றன . அதனால் , சென்னையில் மக்கள் கடும் அவதிக்கு உள்ளாகியுள்ளனர் . மக்களுக்கு போக்குவரத்து சேவையை உறுதி செய்யும் பொருட்டு , சென்னை கோயம்பேட்டிலிருந்து அம்பத்தூர் , ஆவடி , கிண்டி போன்ற பகுதிகளுக்கு தனியார் பேருந்துகள் இயக்கப்படுகின்றன . சுமார் 200க்கும் மேற்பட்ட தனியார் பேருந்துகள் இயக்கப்பட்டு வருகின்றன . இதனால் பயணிகளின் தவிப்பு ஓரளவு குறைந்துள்ளது . அரசு போக்குவரத்து ஊழியர்களின் வேலைநிறுத்தத்தைப் பயன்படுத்தி தனியார் பேருந்துகளில் அதிக கட்டணம் வசூலிக்கப்படுவதாக புகார்கள் எழுந்தன . பயணிகளிடம் அதிக கட்டணம் வசூலிக்கக்கூடாது என அரசு எச்சரித்துள்ளது .


இங்கிலாந்துக்கு எதிரான முதல் இரண்டு டெஸ்ட் போட்டிகளில் சரியாக ஆடாததால் கடும் விமர்சனத்துக்கு உள்ளான ஹர்திக் பாண்டியா , மூன்றாவது போட்டியில் சிறப்பாக ஆடி , தான் ஒரு சிறந்த ஆல்ரவுண்டர் தான் என நிரூபித்துள்ளார் . இங்கிலாந்துக்கு எதிரான முதல் இரண்டு போட்டிகளில் இந்திய அணி தோல்வியடைந்தது . இந்த இரண்டு போட்டிகளிலுமே ஹர்திக் பாண்டியா , சொல்லும்படி ஆடவில்லை . முதல் போட்டியில் ஒரு விக்கெட் கூட பாண்டியா வீழ்த்தவில்லை . பேட்டிங்கிலும் பெரிதாக ஆடவில்லை . இரண்டாவது டெஸ்ட் போட்டியில் 3 விக்கெட்டுகளை வீழ்த்தினார் . ஆனால் பேட்டிங்கில் சோபிக்கவில்லை . இந்தியாவிற்கு நீண்ட இடைவெளிக்கு பிறகு நல்ல ஆல்ரவுண்டர் கிடைத்து விட்டார் என நினைத்து கொண்டிருந்தவர்களுக்கு பாண்டியாவின் ஆட்டம் ஏமாற்றத்தை அளித்தது . பாண்டியா அணியில் ஆட தொடங்கிய புதிதில் பேட்டிங் , பவுலிங் மற்றும் ஃபீல்டிங் என அனைத்திலுமே அசத்தினார் . இப்போதும் கூட ஃபீல்டிங் நன்றாக செய்கிறார் . ஆனால் பேட்டிங் மற்றும் பவுலிங்கில் சோபிப்பதில்லை . கபில் தேவுடன் ஒப்பிடப்பட்ட ஹர்திக் பாண்டியா , அண்மைக் காலங்களில் கடும் விமர்சனத்துக்கு உள்ளானார் . ஆனால் தன் மீதான விமர்சனங்களுக்கு எல்லாம் மூன்றாவது டெஸ்ட் போட்டியில் முற்றுப்புள்ளி வைத்தார் ஹர்திக் பாண்டியா . இந்த போட்டியில் இங்கிலாந்து அணியின் முதல் இன்னிங்ஸில் அந்த அணியின் 5 விக்கெட்டுகளை வீழ்த்தி பேட்டிங் வரிசையை சரித்தார் . 161 ரன்களுக்கு இங்கிலாந்து ஆல் அவுட்டாக மிக முக்கிய காரணம் ஹர்திக் பாண்டியாவின் பவுலிங் தான் . வெறும் 6 ஓவர்களை வீசி 5 விக்கெட்டுகளை வீழ்த்தி மிரட்டினார் பாண்டியா . பவுலிங்கில் மிரட்டியது மட்டுமல்லாமல் , பேட்டிங்கிலும் அசத்தினார் . இரண்டாவது இன்னிங்ஸில் அரைசதம் அடித்த பாண்டியா , 52 பந்துகளுக்கு 52 ரன்கள் எடுத்தபோது , கேப்டன் விராட் கோலி இரண்டாவது இன்னிங்ஸை டிக்ளேர் செய்தார் . இந்த போட்டியில் 5 விக்கெட்டுகளை வீழ்த்தியதுடன் அரைசதமும் அடித்ததால் , சிறந்த ஆல்ரவுண்டர்களின் பட்டியலில் இணைந்துள்ளார் ஹர்திக் பாண்டியா . இதற்கு முன்னதாக லாலா அமர்நாத் , வினோ மன்கத் , கபில் தேவ் , புவனேஷ்வர் குமார் ( 2 முறை ) ஆகியோர் , ஒரே டெஸ்டில் 5 விக்கெட்டுகளை வீழ்த்தியதோடு அரைசதமும் அடித்துள்ளனர் . இந்த பட்டியலில் புவனேஷ்வர் குமார் இரண்டு முறை இடம்பிடித்துள்ளார் . 2014ம் ஆண்டு இங்கிலாந்துக்கு எதிரான டெஸ்ட் தொடரில் டிரெண்ட் பிரிட்ஜ் மற்றும் லார்ட்ஸ் ஆகிய இரண்டு டெஸ்ட் போட்டிகளிலும் புவனேஷ்வர் குமார் பவுலிங்கில் 5 விக்கெட்டுகள் வீழ்த்தியதோடு , அரைசதமும் அடித்துள்ளார் . ஹர்திக் பாண்டியா தான் இந்திய அணியின் ஆல்ரவுண்டர் என சித்தரிக்கப்படுகிறார் . ஆனால் புவனேஷ்வர் குமாரும் தான் ஒரு சிறந்த ஆல்ரவுண்டர் தான் என ஏற்கனவே நிரூபித்துள்ளார் .


தெலங்கானா கோஷா எம் . எல் . ஏ . ராஜசிங் தாக்குர் சர்ச்சைக்குரிய விதத்தில் பேசி , இப்போது செய்திகளில் அடிபட்டுக் கொண்டிருக்கிறார் . ஹிந்து விராட் சமவேஷா அமைப்பு , டிசம்பர் 12 ஆம் தேதி கர்நாடக மாநிலம் யாத்கிர் மாவட்டத்தில் ஏற்பாடு செய்திருந்த கூட்டத்தில் பேசினார் ராஜசிங் தாக்குர் . ஹிந்தியில் பேசிய தாக்குர் , ஒவ்வொரு ஹிந்து குடும்பத்தினரும் இந்துக்களுக்கு எதிராக செயல்படுபவர்களை எதிர்ப்பதற்காக , கையில் ஒரு வாள் எப்போதும் வைத்திருக்க வேண்டும் என்று பேசினார் . ஒரே ஒரு வாள் வைத்திருந்தால் எதுவும் செய்ய முடியாது . நமக்கு அதிகம் தேவை . தேவைப்படும் பட்சத்தில் , நம் மதத்தைக் காக்கும் பொருட்டு , அவர்களைக் கொல்லவும் நம் மக்கள் தயாராக இருக்க வேண்டும் என்று பேசினார் ராஜசிங் தாக்குர் . முஸ்லிம்கள் குறித்து அவர் பேசியபோது , “நீங்கள் ஒரு குழந்தை வைத்திருந்தால் , நாங்கள் ஐந்து பிள்ளைகளைக் கொண்டிருப்போம்” என்றார் . மேலும் அவர் காங்கிரஸ் அரசையும் ஒரு பிடி பிடித்தார் . திப்பு சுல்தான் ஜெயந்தி என திப்புவின் பிறந்த நாளைக் கொண்டாடிய காங்கிரஸ் குறித்து கடுமையாக விமர்சித்தார் . திப்பு சுல்தான் , பிரிட்டிஷாருக்கு எதிராகப் போராடவில்லை . மைசூருவை ஹிந்து அரசர்களிடம் இருந்து பறித்துக் கொள்வதற்காகத்தான் போராடினார்” என்று பேசினார் ராஜசிங் தாக்குர் . அவரின் இந்தப் பேச்சு குறித்த வீடியோ பதிவுகள் , சமூக ஊடகங்களில் வைரலாகப் பரவின . இதை அடுத்து , இந்த விவகாரம் ஐஜிபி அலோக் குமார் கவனத்துக் கொண்டு வரப்பட்டது . இது குறித்துக் கூறிய ஐஜிபி அலோக் குமார் , சர்ச்சைக்குரிய விதத்தில் பேசியவர் எவராயினும் தகுந்த நடவடிக்கை எடுக்கப்படும் . அதுவும் இந்த நிகழ்ச்சியில் வாளை பயன்படுத்தியது குறித்து தெரியவந்தால் , அது குறித்து விசாரித்து நடவடிக்கை எடுக்கப்படும் என்றார் . ராஜ்சிங் தாக்குர் 2014ல் தாக்கல் செய்திருந்த வேட்பு மனுவில் , தமக்கு எதிராக 19 வழக்குகள் உள்ளதாகக் குறிப்பிட்டிருக்கிறார் . பத்மாவதி திரைப்படம் குறித்து அவர் கருத்து தெரிவித்த போது , படத்தை வெளியிட்டால் , திரையரங்குகளுக்கு தீ வைப்பேன் என்று கூறியிருந்தார் . மேற்கு வங்கத்தில் ஹிந்துக்களுக்கு எதிரான வன்முறைகள் கொழுந்துவிட்டு எரிந்த போது , குஜராத்தில் ஹிந்துக்கள் எப்படி திருப்பித் தாக்கினார்களோ அதுபோல் , வங்கத்திலும் ஹிந்துக்கள் பதிலடி கொடுக்க வேண்டும் என்று கூறியிருந்தார் என்பது குறிப்பிடத் தக்கது .


அமைச்சர் விஜய பாஸ்கரை பதவி நீக்கம் செய்ய வேண்டும்…பாமக நிறுவனர் ராமதாஸ் வலியுறுத்தல்… . தமிழக சுகாதாரத்துறை அமைச்சா் விஜய பாஸ்கரை உடனடியாக அமைச்சா் பதவியில் இருந்து நீக்கம் செய்ய வேண்டும் என்று பாமக . நிறுவனா் ராமதாஸ் வலியுறுத்தியுள்ளார்இது குறித்து அவர் வெளியிட்டுள்ள அறிக்கையில் , ஆா் . கே . நகா் தொகுதி இடைத் தோ்தல் அறிவிக்கப்பட்ட போது தோ்தல் பிரசாரத்தின் போது வாக்காளா்களுக்கு 4 ஆயிரம் வீதம் பணம் வழங்கியது தொடா்பாக அமைச்சா் விஜய பாஸ்கா் மீது குற்றம் சாட்டப்பட்டதாக குறிப்பிட்டுள்ளார் . . வருமான வரிதுறையினா் சோதனையில் தோ்தல் தொடா்பாக யார் யாருக்கு எவ்வளவு பணம் பட்டுவாடா செய்யப்பட்டது என்பது தொடா்பான ஆவணங்கள் சிக்கியதாக வருமான வரித்துறையினா் அறிவித்திருந்தனா் என ராமதாஸ் தெரிவித்துள்ளார் . கடந்த இரு நாட்களுக்கு முன்னா் அமைச்சா் விஜய பாஸ்கரின் 100 ஏக்கா் நிலம் , கல் குவாரி உள்ளிட்ட சொத்துகளை முடக்கினா் . மேலும் வருமான வரித் துறை விசாரணை முடிவில் சொத்துகள் விடுவிக்கப்படும் என்று அறிவித்தனா் . குட்கா உள்ளிட்ட போதை பொருள் விவகாரத்தில் தனியார் நிறுவனங்களிடம் லஞ்சம் பெற்றுக் கொண்டு அவற்றை தமிழகத்தில் விற்பனை செய்ய அனுமதி வழங்கியதாகவும் அவா் மீது குற்றம் சாட்டப்பட்டுள்ளது . இந்நிலையில் அமைச்சா் விஜய பாஸ்கரை விசாரணைக்காக வருகிற 17ம் தேதி நேரில் ஆஜராக உத்தரவிட்டுள்ளனா் . அவா் எந்த நேரத்திலும் கைது செய்யப்படக் கூடும் . இப்படிப்பட்ட ஒருவா் அமைச்சராக நீடிப்பது சரியான முறையல்ல என ராமதாஸ் தெரிவித்தார் . எனவே விஜய பாஸ்கரை அமைச்சா் பதவியில் இருந்து உடனடியாக நீக்கம் செய்து உத்தரவிட வேண்டும் என்று டாக்டர் ராமதாஸ் வலியுறுத்தியுள்ளார் .


தீபாவளிக்கு வெளியாக உள்ள மெர்சல் படத்தை பார்ப்பதற்கு விஜய் ரசிகர்கள் பயங்கர மெர்சலாகி உள்ளனர் . ஊரெல்லாம் கட் அவுட் என்ன . . . விஜய் பற்றி விமர்சனங்கள் என்ன . . . அடடே . . . சொல்லி மாளாது போல . . . . இதெல்லாம் சரி . . தீபாவளிக்கு என்னமோ மெர்சல் படம் மட்டுமே திரைக்கு வர மாதிரியும் , மற்ற படங்களை எல்லாம் ஓரங்கட்டி விட்டது மெர்சல் . . . . காரணம் " மெர்சல் " பெயருக்கு . . . . . நான் தான் சொந்தம் . . . . நீ தான் சொந்தம்னு சொந்தம் கொண்டாட தொடங்கி . . . . எப்படியோ ஒரு வழியா . . . தீபாவளிக்கு எல்லோரையும் மெர்சலாக்கி விட வேண்டும் என முடிவு செய்து விட்டனர் . பல தடைகளை மீறி தற்போது நாளை மறுதினம் வெளியாக உள்ள மெர்சல் படத்தில் , அப்படி என்னதான் கதையோ என்ன . . ? என பலரும் மெர்சலாகி உள்ளனர் . இது போன்று மெர்சலானவர்களுக்கு தான் இந்த கதை சுருக்கமே . . . . . யாரு எந்த கதாபாத்திரத்தில் , என்ன ரோல் பன்ன போறாங்க பார்க்கலாமா . . . . . . கதாபாத்திறங்கள் விஜய் - வெற்றி & மாறன் - ஹீரோஎஸ்ஜே . சூர்யா - டேனியல் - வில்லன்சத்யராஜ் - ரத்னவேல் - போலீஸ் அதிகாரிவடிவேலு - வடிவு - காமெடிசத்யன் - மணியா - போலீஸ்ராஜேந்திரன் - மினிஸ்டர் - கெஸ்ட் ரோல்யோகிபாபு - நொள்ள - தாரா ப்ரெண்ட்காஜல் - பல்லவி - கதாநாயகி 1சமந்தா - தாரா - கதாநாயகி 2நித்யா மேனன் - நித்யா - கதாநாயகி 3கோவை சரளா - சரளா - ஹீரோவின் தாய் மெர்சல் படம் இவ்வளவு தான் கதை சுருக்கம் . . . . சும்மா மெர்சல் மேர்சல்னு . . . வெற்றி தன் அண்ணன் டாக்டர் மாறனின் பெயரை கொண்டு மருத்துவதுறையில் உள்ள சிலரை கடத்தி கொலை செய்கிறான் , வெற்றியை மாறனாக நினைத்து கைது செய்யும் போலீஸ் அதிகாரி ரத்னவேல் , வெற்றியிடம் கொலைக்கான காரணங்களை கேட்கிறார் , வெற்றி தன் தந்தை வெற்றிமாறனுக்கு கடந்தகாலங்களில் நிகழ்ந்த நிகழ்வுகளை கூறுகிறான் , வெற்றிமாறன் தளபதியாக தன் சொந்த ஊரில் மக்களுக்கு நல்லது செய்து வருகிறார் , ஏழை மக்களுக்காக மருத்துவமனை கட்டிகொடுத்து அதில் இலவச மருத்துவம் செய்ய டேனியேலை நியமிக்கிறார் . வெற்றிமாறனின் இரண்டாவது குழந்தையின் பிரசவத்தில் பணத்திற்காக தவறான முறையில் சிகிட்சை அளிக்க வெற்றிமாறனின் மனைவி இறக்கிறாள் , இதை அறிந்து கேட்ட வெற்றிமாறனை டேனியேல் அடித்து கொல்கிறான் . சிறுவனாக இருக்கும் மாறனுக்கு தலையில் அடிபட்டு சிறுவயது ஞாபகங்கள் மறக்கிறது , பின்னர் மாறனுக்கு வெற்றி மூலம் உண்மைகள் தெரிய வருகிறது , இருவரும் சேர்ந்து டேனியேலை கொல்கின்றனர் . இறுதியில் வெற்றி சிறைக்கு செல்கிறான் , மாறன் இந்திய மருத்துவ கழகத்தின் தலைமை பொறுப்பை ஏற்கிறான் . அவ்வளவு தான் படம் முடிஞ்சது . . . . . வேற நியூஸ் பாருங்க . . . . .


ஐபிஎல் கிரிக்கெட் தொடரின் 26 - ஆவது லீக் ஆட்டத்தில் 26 ஓட்டங்கள் வித்தியாசத்தில் குஜராத்தை அலறவிட்டது பஞ்சாப் அணி . ஐபிஎல் கிரிக்கெட் தொடரின் 26 - ஆவது லீக் ஆட்டம் குஜராத் மாநிலம் ராஜ்கோட்டில் நேற்று நடைபெற்றது . இந்த ஆட்டத்தில் டாஸ் வென்ற குஜராத் அணி பீல்டிங்கை தேர்வு செய்தது . இதையடுத்து பேட் செய்த பஞ்சாப் அணியில் ஆம்லா முதல் ஓவரிலேயே இரு பவுண்டரிகளை விளாசி அதிரடியில் இறங்க , அடுத்த ஓவரில் மனன் வோரா 2 ஓட்டங்களில் ஆட்டமிழந்தார் . பின்னர் வந்த ஷான் மார்ஷ் பவுண்டரியை விரட்டி ரன் கணக்கைத் தொடங்கினார் . மறுமுனையில் அசத்தலாக ஆடிய ஆம்லா , ஆண்ட்ரூ டை வீசிய 6 - ஆவது ஓவரில் இரு பவுண்டரிகளையும் , ஒரு சிக்ஸரையும் விளாசினார் . ஷான் மார்ஷும் அதிரடியாக ஆட , 9 ஓவர்களில் 80 ஓட்டங்களை எட்டியது பஞ்சாப் . பின்னர் கேப்டன் மேக்ஸ்வெல் களமிறங்க , ஆண்ட்ரூ டை பந்துவீச்சில் பவுண்டரியை விளாசி 30 பந்துகளில் அரை சதத்தை எட்டினார் ஆம்லா . அகர்வால் வீசிய 14 - ஆவது ஓவரில் மேக்ஸ்வெல் இரு சிக்ஸர்களை விளாச , அதே ஓவரில் ஆம்லா ஆட்டமிழந்தார் . அவர் 40 பந்துகளில் 65 ஓட்டங்கள் குவித்தார் . அவரைத் தொடர்ந்து மேக்ஸ்வெல் 18 பந்துகளில் 3 சிக்ஸர் , ஒரு பவுண்டரியுடன் 31 , மார்கஸ் ஸ்டானிஸ் 7 ஓட்டங்களில் வெளியேறினர் . அக்ஷர் படேல் 17 பந்துகளில் 2 சிக்ஸர் , 3 பவுண்டரிகளுடன் 34 , ரித்திமான் சாஹா 10 ஓட்டங்கள் சேர்த்து ஆட்டமிழக்க , பஞ்சாப் அணி 20 ஓவர்களில் 7 விக்கெட் இழப்புக்கு 188 ஓட்டங்கள் குவித்தது . குஜராத் தரப்பில் ஆண்ட்ரூ டை 2 விக்கெட் வீழ்த்தினார் . பின்னர் ஆடிய குஜராத் அணியில் பிரென்டன் மெக்கல்லம் 6 ஓட்டங்களில் அவுட்டாக , ஆரோன் ஃபிஞ்சுடன் இணைந்தார் கேப்டன் சுரேஷ் ரெய்னா . இந்த ஜோடியும் நீண்ட நேரம் நிலைக்கவில்லை . ஃபிஞ்ச் 13 ஓட்டங்களில் வெளியேற , ரெய்னா 24 பந்துகளில் 4 பவுண்டரிகளுடன் 32 ஓட்டங்கள் சேர்த்து ஆட்டமிழந்தார் . இதன்பிறகு வந்தவர்களில் தினேஷ் கார்த்திக் ஒருபுறம் சிறப்பாக ஆட , மறுமுனையில் ரவீந்திர ஜடேஜா 9 , டுவைன் ஸ்மித் 4 , ஆகாஷ்தீப் நாத் 0 என அடுத்தடுத்து ஆட்டமிழந்தனர் . இதனால் 13.1 ஓவர்களில் 102 ஓட்டங்களுக்கு 6 விக்கெட்டுகளை இழந்து துவம்சமானது குஜராத் . இதையடுத்து களம்கண்ட ஆண்ட்ரூ டை 12 பந்துளில் 22 ஓட்டங்கள் சேர்த்து ஆட்டமிழக்க , பாசில் தம்பி களம்புகுந்தார் . இதனிடையே தினேஷ் கார்த்திக் 35 பந்துகளில் அரை சதம் கண்டார் . இதன்பிறகு குஜராத்தின் வெற்றிக்கு கடைசி 3 ஓவர்களில் 47 ஓட்டங்கள் தேவைப்பட்டன . ஆனால் நடராஜன் , மோஹித் சர்மா , சந்தீப் சர்மா ஆகியோர் அபாரமாக பந்துவீச , தினேஷ் கார்த்திக்கால் அதிரடியாக ரன் சேர்க்க முடியவில்லை . இதனால் அந்த அணி 20 ஓவர்களில் 7 விக்கெட் இழப்புக்கு 162 ஓட்டங்கள் மட்டுமே எடுத்து தோல்வி கண்டது . தினேஷ் கார்த்திக் 44 பந்துகளில் 6 பவுண்டரிகளுடன் 58 , பாசில் தம்பி 11 ஓட்டங்களுடன் ஆட்டமிழக்காமல் இருந்தனர் . பஞ்சாப் தரப்பில் சந்தீப் சர்மா , கரியப்பா , அக்ஷர் படேல் ஆகியோர் தலா 2 விக்கெட் வீழ்த்தினர் . ஆம்லா ஆட்டநாயகனாகத் தேர்வு செய்யப்பட்டார் .


இந்தியா – இங்கிலாந்து இடையேயான மூன்றாவது டி 20 போட்டியில் இந்திய அணி 7 விக்கெட் வித்தியாசத்தில் இங்கிலாந்தை வீழ்த்தி தொடரைக் கைப்பற்றியது . இந்தியா - இங்கிலாந்து இடையிலான 3 - வது மற்றும் கடைசி டி20 போட்டி பிரிஸ்டோலில் இந்திய நேரப்படி இரவு 6.30 மணிக்கு தொடங்கியது . டாஸ் வென்ற இந்தியா பந்து வீச்சை தேர்வு செய்தது . இங்கிலாந்து அணியின் ஜேசன் ராய் , ஜோஸ் பட்லர் ஆகியோர் தொடக்க வீரர்களாக களம் இறங்கினார்கள் . இருவரும் தொடக்கம் முதலே வாணவேடிக்கை நிகழ்த்தினார்கள் . இதனால் இங்கிலாந்து 6 ஓவரில் விக்கெட் இழப்பின்றி 73 ரன்கள் குவித்தது . பட்லர் 34 ரன்களும் , ராய் 31 பந்தில் 4 பவுண்டரி , 7 சிக்சருடன் 67 ரன்களும் குவித்து ஆட்டமிழந்தனர் . அதன்பின் வந்த ஹேல்ஸ் 30 ரன்களும் , மோர்கன் 6 ரன்களும் , , ஸ்டோக்ஸ் 14 ரன்களும் , , பேர்ஸ்டோவ் 25 ரன்களும் எடுத்தனர் . இந்த 4 விக்கேட்டுகளையும் ஹர்திக் பாண்டியா வீழ்த்தினார் . இறுதியில் , நிர்ணயிக்கப்பட்ட 20 ஓவரில் 9 விக்கெட் இழப்பிற்கு இங்கிலாந்தில் 198 ரன்கள் குவித்தது . இதையடுத்து , 199 ரன்கள் எடுத்தால் வெற்றி என்ற மிகப்பெரிய இலக்குடன் இந்தியா களமிறங்கியது . ஷிகர் தவான் 5 ரன்களில் அவுட்டாகி முதல் அதிர்ச்சி அளித்தார் . லோகேஷ் ராகுல் 19 ரன்களில் அவுட்டாகி அவரும் அதிர்ச்சி அளித்தார் . மறுபுறம் , ரோகித் சர்மா பொறுப்புடன் விளையாடினார் . அவர் டி20 போட்டிகளில் மூன்றாவது சதமடித்து அசத்தினார் . அவருக்கு கோலி ஒத்துழைப்பு கொடுத்தார் . கோலி 47 ரன்கள் எடுத்து அவுட்டானார் . அடுத்து இறங்கிய ஹர்திக் பாண்ட்யா ரோகித்துடன் சேர்ந்து அதிரடியாக ஆடி இந்தியாவை வெற்றி பாதைக்கு அழைத்துச் சென்றார் . இறுதியில் , இந்தியா 18.4 ஓவரில் 3 விக்கெட் இழப்புக்கு 201 ரன்கள் எடுத்து இங்கிலாந்தை வென்றது . ரோகித் சர்மா 100 ரன்களுடனும் , ஹர்திக் பாண்ட்யா 14 பந்துகளில் 2 சிக்சர் , 4 பவுண்டரியுடன் 32 ரன்களுடனும் ஆட்டமிழக்காமல் இருந்தனர் . ஆட்ட நாயகன் விருது மற்றும் தொடர் நாயகன் விருதை ரோகித் சர்மா வென்றார் . அத்துடன் தொடரையும் 2 - 1 என கைப்பற்றி அசத்தியது .


இப்போதுள்ள அரசியல் சூழ்நிலையில் தமிழக முதலமைச்சராக ஸ்டாலின்தான் வரவேண்டும் என்று 41 சதவீதம் பேர் ஆதரவு தெரிவித்திருப்பதாக லயோலா கல்லூரியில் படித்த முன்னாள் மாணவர்கள் நடத்திய கருத்துக்கணிப்பில் தெரியவந்துள்ளது . சென்னை லயோலா கல்லூரியில் படித்த முன்னாள் மாணவர்கள் நடத்தும் பண்பாட்டு மக்கள் தொடர்பகம் சார்பில் தமிழகம் முழுவதும் 5,874 பேரிடம் தற்போதைய அரசியல் சூழ்நிலை குறித்து கருத்துக்கணிப்பு நடத்தப்பட்டது . அதன் முடிவுகளை பண்பாட்டு மக்கள் தொடர்பகத்தின் ஒருங்கிணைப்பாளர் திருநாவுக்கரசு சென்னையில் வெளியிட்டார் . அதில் சட்டமன்ற தேர்தல் எப்போது வர வாய்ப்பு உள்ளது ? என்ற கேள்விக்கு , சட்டசபை கலைக்கப்பட்டு கவர்னர் ஆட்சி அறிவிக்கப்படுவதற்கு சாத்தியம் உள்ளதாக 58.8 சதவீதம் பேரும் , இந்த ஆண்டு இறுதிக்குள் அல்லது பாராளுமன்ற தேர்தல் உடன் சட்டமன்ற தேர்தல் வருவதற்கு வாய்ப்பு உள்ளதாக 30.2 சதவீதம் பேரும் கருத்து தெரிவித்துள்ளனர் . சட்டமன்ற தேர்தல் வந்தால் எந்த கட்சி தலைமையில் ஆட்சி அமையும் என்ற கேள்விக்கு , தி . மு . க . வுக்கு 67 சதவீதம் பேரும் , அ . தி . மு . க . வுக்கு 15.4 சதவீதம் பேரும் , பா . ஜ . க . வுக்கு 10.7 சதவீதம் பேரும் , பா . ம . க . வுக்கு 5 சதவீதம் பேரும் ஆதரவு தெரிவித்துள்ளனர் . தற்போதைய அரசியல் சூழ்நிலையில் தமிழக முதலமைச்சராக யார் வரவேண்டும் ? தினகரனுக்கு 10 சதவீதம் பேரும் , டாக்டர் அன்புமணி ராமதாஸ் எம் . பி . க்கு 7 சதவீதம் பேரும் ஆதரவு தெரிவித்துள்ளனர் . யாருக்கு வாக்களிப்பீர்கள் ? என்பதற்கு , தி . மு . க . வுக்கு 54 சதவீதம் பேரும் , அ . தி . மு . க . வுக்கு 18 சதவீதம் பேரும் , பா . ஜ . க . வுக்கு 3 சதவீதம் பேரும் , பா . ம . க . வுக்கு 2 சதவீதம் பேரும் , நாம் தமிழருக்கு 2 சதவீதம் பேரும் , தே . மு . தி . க . வுக்கு 1 சதவீதம் பேரும் வாக்களிப்பதாக தெரிவித்துள்ளனர் . முதல் - அமைச்சர் எடப்பாடி பழனிசாமி தலைமையிலான ஆட்சி தொடரவேண்டுமா ? அல்லது கலைத்துவிட்டு மறு தேர்தல் நடத்தவேண்டுமா ? என்ற கேள்விக்கு , ஆட்சியை கலைக்கவேண்டும் என்று 68.2 சதவீதம் பேரும் , பொதுதேர்தல் நடத்தவேண்டும் என்று 30.5 சதவீதம் பேரும் , ஆட்சி தொடரவேண்டும் என்று 0.5 சதவீதம் பேரும் கருத்து தெரிவித்துள்ளனர் . நடிகர் ரஜினிகாந்த் கட்சி ஆரம்பித்தால் , வெற்றி பெறுவார் என்று 13 சதவீதம் பேரும் , வெற்றி பெற வாய்ப்பு குறைவு என்று 75 சதவீதம் பேரும் தெரிவித்துள்ளனர் . நடிகர் கமல்ஹாசன் கட்சி ஆரம்பித்தால் வெற்றி பெறுவார் என்று 29 சதவீதம் பேரும் , வெற்றி பெற வாய்ப்பு குறைவு என்று 61 சதவீதம் பேரும் தெரிவித்துள்ளனர் . நடிகர் கமல்ஹாசனின் அரசியல் கருத்துகள் எத்தகைய வெளிப்பாடு ? என்ற கேள்விக்கு , அ . தி . மு . க . வுக்கு எதிர்ப்பு என்று 45 சதவீதம் பேரும் , அரசியல் வெறுப்பு என்று 28 சதவீதம் பேரும் , அரசியல் ஆர்வம் என்று 20 சதவீதம் பேரும் , சுய விளம்பரத்துக்காக 7 சதவீதம் பேரும் ஆதரவு தெரிவித்துள்ளனர் . நேற்று வெளியிடப்பட்ட இந்த கருத்துக் கணிப்பு அதிமுக மற்றும் பாஜகவினரிடையே அதிர்ச்சியை ஏற்படுத்தியுள்ளது .


நடிகர் சங்க பொது செயலாளர் , தயாரிப்பாளர் சங்க தலைவர் , திரைப்படங்கள் நடிப்பது என விஷால் எப்போதும் பிஸியாக இருந்தாலும் தற்போது சின்னத்திரை நிகழ்ச்சியின் மூலம் தொகுப்பாளர்கஞ் களமிறங்கி உள்ளார் . தெலுங்கில் , பிரபல தொலைக்காட்சியில் ஒளிபரப்பாகி கொண்டிருக்கும் நிகழ்ச்சி “மேது சைத்தம்“ . இந்த நிகழ்ச்சியில் , சினிமா பிரபலங்கள் தங்களுடைய ஆடம்பர வாழ்கையை விட்டு விலகி ஒரு நாள் முழுதும் சாதரண மனிதனாக , சாமானிய மனிதனாக மாறி கூறி வேலை செய்யவேண்டும் . அதில் கிடைக்கும் பணம் கஷ்டப்படும் ஒருவருக்கோ , அல்லது சமூக பணிகளுக்கு அவர்கள் கொடுக்கலாம் . பாகுபலி படத்தின் வில்லன் ராணா ஒரு நாள் மூட்டை தூக்கும் தொழிலாளியாக வாழ்வார்கள் . நடிகை அனுஷ்கா பெட்ரோல் போடும் இடத்தில் வேலை செய்தார் . இதனால் இந்த நிகழ்ச்சி மக்களிடையே பெரும் வரவேற்ப்பை பெற்றுள்ளது . தற்போது இதே போன்று ஒரு நிகழ்ச்சியை விஷால் தொகுத்து வழங்கி வருகிறார் . முதல் நிகழ்ச்சியில் இவருடன் நடிகர் கார்த்தி கலந்து கொண்டு , நடக்க முடியாத ஒரு சிறுவனின் அறுவை சிகிச்சை செய்ய உதவினார் . இவரை தொடர்ந்து , விஷால் பல வருடங்களாக காதலிப்பதாக கிசுகிசுக்கப்பட்டது வந்த நடிகை வரலட்சுமி சரத்குமார் , மற்றொரு பெரிய தொலைக்காட்சியில் தொகுப்பாளர்க களமிறங்க உள்ளார் . ' உன்னை அறிந்தால் ' என்கிற பெயரிடப்பட்டுள்ள இந்த நிகழ்ச்சிக்கு ஞாயிற்று கிழமை தோறும் 12 மணிக்கு ஒளிபரப்பாக உள்ளது . இதன் ப்ரோமோ ஒன்று தற்போது வெளியாகியுள்ளது . இந்த நிகழ்ச்சியின் மூலம் இவர் , தொகுப்பாளராக களமிறங்க உள்ளதால் , தன்னுடைய மகளுக்கு நடிகர் சரத்குமார் வாழ்த்து தெரிவித்துள்ளார் .


தல அஜித் நடித்துள்ள விவேகம் இன்று வெளியாகும் நிலையில் , கிரிக்கெட் வீரர் அஸ்வின் முதல் நாளே விவேகம் படத்தை பார்க்கிறேன் என்று கூறியுள்ளார் . இயக்குனர் சிவா இயக்கத்தில் தல அஜித் , காஜல் அகர்வால் , அக்ஷரா ஹாசன் , விவேக் ஓபராய் ஆகியோர் பலர் நடிப்பில் உருவாகியுள்ள படம் விவேகம் . இந்தப் படம் உலகெங்கும் இன்று முதல் கோலாகலமாக வெளியாவதால் ரசிகர்கள் , சினிமா பிரபலங்கள் பலரும் படத்தை காண ஆவலுடன் இருக்கின்றனர் . திரையரங்குகளில் டிக்கெட்டுகள் ரூ . 1500 - க்கு விற்றாலும் ரசிகர்கள் அதனை வாங்குகின்றனர் . இதனால் ஞாயிறு வரை எந்த திரையரங்குகளிலும் டிக்கெட் இல்லை என்பது எதிர்பார்த்த ஒன்றுதான் . இந்த நிலையில் , இந்திய கிரிக்கெட் அணியின் சுழல் சூறாவளி அஸ்வின் ரவிச்சந்திரன் , “சென்னையில் பெரும் கூட்டத்திற்கு இடையில் விவேகம் படத்தை திரையரங்கில் பார்க்க இருக்கிறேன் . விவேகம் படம் வெளியாவதால் அஜித் ரசிகர்களுக்கு அது மிகப்பெரிய நாளாக அமையும்” என்று அவர் தெரிவித்துள்ளார் .


குஜராத் சட்டமன்ற தேர்தலில் பாஜக தோல்வியுற்றால் , அடுத்த பிரதமர் வேட்பாளராக பாஜக சார்பில் மோடி முன்னிறுத்தப்படமாட்டார் என தமிழ்நாடு காங்கிரஸ் கமிட்டித் தலைவர் திருநாவுக்கரசர் தெரிவித்துள்ளார் . மறைந்த முன்னாள் பிரதமர் இந்திரா காந்தியின் நூற்றாண்டு விழா கோவையில் நடைபெற்றது . இந்த விழாவில் திமுக செயல் தலைவர் ஸ்டாலின் , தமிழ்நாடு காங்க்ரஸ் கமிட்டியின் தலைவர் திருநாவுக்கரசர் , விடுதலை சிறுத்தைகள் கட்சி தலைவர் திருமாவளவன் , இந்திய கம்யூனிஸ்ட் கட்சியின் மூத்த தலைவர் தா . பாண்டியன் உள்ளிட்டோர் கலந்துகொண்டனர் . இந்த விழாவில் பேசிய திருநாவுக்கரசர் , கருணாநிதியை பிரதமர் மோடி சந்தித்ததில் தவறில்லை . ஒரு மூத்த தலைவர் உடல்நில சரியில்லாமல் இருக்கும்போது அவரைப் பார்ப்பதில் தவறில்லை . ஆனால் , பிரதமர் மோடி தனது தோழி எனக்கூறிவந்த ஜெயலலிதாவை அவர் மருத்துவமனையில் இருந்த 75 நாட்களில் ஒரு முறைகூட பார்க்காதது ஏன் ? என கேள்வி எழுப்பினார் . குஜராத் சட்டமன்றத் தேர்தலில் பாஜக தோல்வியுற்றால் , 2019 மக்களவைத் தேர்தலில் பிரதமர் வேட்பாளராக பாஜக சார்பில் மோடி முன்னிறுத்தப்படமாட்டார் . உத்தரப் பிரதேசத்தில் உள்ள மற்றொரு சாமியார் ( யோகி ஆதித்யநாத் ) தான் முன்னிறுத்தப்படுவார் என திருநாவுக்கரசர் தெரிவித்தார் .


ஆர் . கே . நகரில் வெற்றி பெற்றதை சசிகலாவிடம் தெரிவித்தேன் எனவும் அவர் மவுன விரதம் இருப்பதால் நான் பேசுவதை மட்டும் கேட்டுக்கொண்டார் எனவும் டிடிவி தினகரன் தெரிவித்தார் . ஆர் . கே . நகர் இடைத்தேர்தலில் 40707 வாக்குகள் வித்தியாசத்தில் ஆளுங்கட்சியான அதிமுக வேட்பாளர் மதுசூதனனை வீழ்த்தி தினகரன் அபார வெற்றி பெற்றார் . வாழ்வா சாவா போட்டியில் அதிமுகவை வீழ்த்தி அரசியல் இருப்பை உறுதி செய்துள்ளார் தினகரன் . அதிமுக அரசு , மத்திய பாஜக அரசு , தேர்தல் ஆணையம் ஆகியவற்றின் பல்வேறு நெருக்கடிகளையும் மீறி அபார வெற்றி பெற்ற தினகரனுக்கு , அதிமுக எம் . எல் . ஏக்கள் சிலரும் அமைச்சர்கள் சிலரும் வாழ்த்து தெரிவித்ததாக தகவல்கள் வெளியாகின . இந்த தகவல் முதல்வர் பழனிசாமி மற்றும் துணை முதல்வர் பன்னீர்செல்வத்திற்கு கலக்கத்தை ஏற்படுத்தியது . வரும் ஜனவரி 8ம் தேதி சட்டசபை கூடுகிறது . சட்டசபைக்கு முதல்முறையாக செல்லும் தினகரன் , ஆட்சியாளர்களுக்கு எதிராக பல்வேறு விவகாரங்கள் தொடர்பாக வலுவான குரலை எழுப்ப வாய்ப்புள்ளது . ஆர் . கே . நகரில் இரட்டை இலையை எதிர்த்து தினகரன் போட்டியிட சசிகலா மறுப்பு தெரிவித்ததாகவும் அவரை சமாதானப்படுத்தியே தினகரன் தேர்தலில் நின்றதாகவும் தகவல்கள் உலவின . இந்நிலையில் , ஆர் . கே . நகரில் போட்டியிட்டு சொன்னபடியே வெற்றியும் பெற்ற தினகரன் , வெற்றி களிப்பில் சசிகலாவை சந்தித்துள்ளார் . பின்னர் செய்தியாளர்களை சந்தித்த டிடிவி தினகரன் ஆர் . கே . நகரில் வெற்றி பெற்றதை சசிகலாவிடம் தெரிவித்தேன் எனவும் அவர் மவுன விரதம் இருப்பதால் நான் பேசுவதை மட்டும் கேட்டுக்கொண்டார் எனவும் தெரிவித்தார் . சசிகலாவிடம் ஆசிர்வாதம் வாங்கினேன் எனவும் வருங்கால நடவடிக்கைகள் குறித்தும் தெரிவித்தேன் எனவும் கூறினார் . மேலும் ஜெயலலிதா நினைவு நாளில் இருந்து வரும் 8 ஆம் தேதி வரை சசிகலா மவுன விரதம் இருக்கிறார் எனவும் அதிமுக தொண்டர்கள் ஆட்சியாளர்களை முற்றிலும் புறக்கணித்து விட்டனர் எனவும் குறிப்பிட்டார் .


நாட்டின் பொருளாதார நிலை , சூழல் ஆரோக்கியமாக இல்லை . சர்வதேச நிறுவனங்கள் நாட்டின் பொருளாதார வளர்ச்சியை குறைத்துவிட்டன என்று முன்னாள் பிரதமரும் , காங்கிரஸ்கட்சியின் மூத்த தலைவருமான மன்மோகன் சிங் தெரிவித்தார் . நாட்டின் பொருளாதார ஆய்வறிக்கையை பிரதமர் மோடி தலைமையிலான பாரதிய ஜனதா அரசு இன்று நாடாளுமன்றத்தில் தாக்கல் செய்ய இருக்கும் நிலையில் , காங்கிரஸ் கட்சி இப்படி ஒரு குண்டை போட்டுள்ளது . ‘2017 - ல் இந்தியாவின் பொருளாதார நிலை’ என்ற தலைப்பில் காங்கிரஸ் கட்சியின் பொருளாதார வல்லுநர்கள் சேர்ந்து ஆய்வறிக்கை ஒன்றை தயாரித்தனர் . அந்த அறிக்கையை டெல்லியில் உள்ள காங்கிரஸ் தலைமை அலுவலகத்தில் முன்னாள் பிரதமர் மன்மோகன் சிங் , முன்னாள் நிதி அமைச்சர் ப . சிதம்பரம் ஆகியோர் நேற்று வெளியிட்டனர் . அதன்பின் இருவரும் நிருபர்களுக்கு கூட்டாகப் பேட்டி அளித்தனர் . முன்னாள் பிரதமர் மன்கமோன் சிங் பேசுகையில் , “ நாட்டின் பொருளாதார ஆய்வறிக்கையை பாரதிய ஜனதா அரசு நாளை ( இன்று ) தாக்கல் செய்ய இருக்கிறது . இந்தியாவின் இன்றைய பொருளாதார நிலை என்பது குறித்து மக்களுக்கு தெரியப்படுத்த இதுதான் சரியான நேரம் என்று நாங்கள் நினைத்தோம் . நாட்டில் உள்ள மக்கள் அனைவரும் நாட்டின் பொருளாதாரம் எங்கே செல்கிறது , எங்கே நகர்கிறது , நாம் சரியான பாதைக்கு கொண்டு செல்ல என்ன செய் வேண்டும் என்பதை குறித்து அறிக்கை தயாரித்துள்ளோம் . உண்மையில் இப்போது நாட்டின் பொருளாதார நிலை ஆரோக்கியமாக இல்லை . சர்வதேச நிதியம் நடப்பு நிதியாண்டில் நாட்டின் பொருளாதார வளர்ச்சியை முன்பு 7.6 சதவீதமாக கணித்து இருந்தது . இப்போது அதை 6.6 சதவீதத்துக்கும் குறைத்து கணித்து இருக்கிறது . இதேபோல் பல பொருளாதார ஆய்வு நிறுவனங்களும் இதையே கூறுகின்றன . இந்த கணிப்பு மீது நான் கருத்து ஏதும் கூறவில்லை . இதை உங்களிடம் விட்டு விடுகிறேன் ' ' என்றார் . முன்னாள் நிதி அமைச்சர் ப . சிதம்பரம் பேசுகையில் , “ நாட்டின் பொருளாதார நிலை மகிழ்ச்சி அடையும் நிலையில் இல்லை . நாட்டின் பொருளாதார வளர்ச்சியை 5 சதவீதத்துக்கும் குறைத்து சர்வதேச அளவில் கணித்துள்ளதால் , மிகுந்த கவலை அடைய வேண்டும் . இது 30 ஆண்டுகளுக்கு முந்தைய நிலையாகும் . நாட்டின் பொருளாதார வளர்ச்சி எண்ணிக்கைக்கு பின்னால் பாரதிய ஜனதா அரசு ஒளிந்து கொண்டு இருக்கிறது . பொருளாதார வளர்ச்சி காட்டி மக்களை பிரமிக்க வைக்க முடியாது . அவர்கள் வேலை வாய்ப்பை கேட்பார்கள் ? தேசிய ஜனநாயகக் கூட்டணி நாட்டின் பொருளாதாரத்தை மிகைப்படுத்தி காட்டி வருகிறது . ஆனால் , எங்களின் அறிக்கையை , நாட்டின் உண்மை நிலையைக் கூறும் . அரசு என்பது நம்பிக்கையுடன் , உத்வேகத்துடன் இருக்க வேண்டும் . அந்த நம்பிக்கை என்பது , நாட்டின் சூழலில் இருந்து வர வேண்டும் . எந்த காரணத்தைக் கொண்டும் அரசு சமூக திட்டங்களுக்கு செலவு செய்வதைக் குறைக்க கூடாது . மகாத்மாகாந்தி ஊரக வேலைவாய்ப்பு திட்டமே ஏழைமக்களை பாதுகாக்கும் . கிராமப்புறங்களில் 60 சதவீத வேலைவாய்ப்பு இதன் மூலமே கிடைக்கிறது . இதை குறைத்தால் , ஏராளமான மக்கள் வேலை இழப்பார்கள் . இதை செய்யமாட்டார்கள் என்று நம்புகிறேன் ' ' எனத் தெரிவித்தார் . விஜய் மல்லையாவுக்கு கடன் கிடைக்க ப . சிதம்பரம் , மன்மோகன்சிங் உதவினார்கள் என்று பாரதியஜனதா குற்றம்சாட்டுகிறது . இதுகுறித்து மன்மோகன் நிருபர்களிடம் பதில் அளிக்கையில் , “ நான் எதையும் சட்டத்துக்கு புறம்பாக செய்யவில்லை . நான் செய்த செயல் அனைத்தும் சட்டத்துக்கு உட்பட்டு , மனநிறைவாகவே செய்தேன் ' ' என்றார் .


வைரமுத்து தனி மனிதரல்ல ; அவர் தமிழர்களின் சொத்து . எனவே அவரை மிரட்டலாம் என்றோ அவருக்கு ஊறு விளைவிக்கலாம் என்றோ யாரும் கனவுகூட காண வேண்டாம் என மதிமுக பொதுச்செயலாளர் வைகோ எச்சரித்துள்ளார் . ஆண்டாள் குறித்த மேல்நாட்டு அறிஞரின் கருத்தை மேற்கோள் காட்டி வைரமுத்து பேசிய கருத்து பெரும் சர்ச்சையை கிளப்பியுள்ளது . ஆண்டாள் குறித்து அவதூறாக பேசிய வைரமுத்து , ஸ்ரீவில்லிபுத்தூர் ஆண்டாள் ஆலயத்திற்கு வந்து மன்னிப்பு கேட்க வேண்டும் என வலியுறுத்தி பல்வேறு இடங்களில் போராட்டங்கள் நடந்துவருகின்றன . ஆண்டாள் பக்தர்களும் இந்து மத அமைப்பினரும் வைரமுத்துவிற்கு கடும் கண்டனங்களை தெரிவித்துவருகின்றனர் . இதற்கிடையே இதுதொடர்பாக தனது வருத்தத்தை வைரமுத்து தெரிவித்த நிலையிலும் வைரமுத்துவிற்கு எதிரான கண்டனங்கள் அடங்கவில்லை . அவருக்கு தொடர்ந்து எதிர்ப்புகள் எழுந்த வண்ணம் உள்ளன . அதேநேரத்தில் வைரமுத்துவிற்கு ஆதரவுக் குரல்களும் ஆங்காங்கே எழுகின்றன . திமுக செயல் தலைவர் ஸ்டாலின் , விசிக தலைவர் திருமாவளவன் , இயக்குநர் பாரதிராஜா உள்ளிட்டோர் வைரமுத்துவிற்கு ஆதரவு தெரிவித்து வருகின்றனர் . இந்நிலையில் , வைரமுத்துவிற்கு ஆதரவாக வைகோ வெளியிட்டுள்ள அறிக்கையில் , நம் உயிரினும் மேலான தமிழ் மொழிக்கு காலத்தால் அழியாத காவியங்களைத் தந்த படைப்பாளி கவிப்பேரரசர் வைரமுத்து . தேனினும் இனிய பாடல்களை கலைத்துறைக்குத் தந்தார் . அவர் தீட்டிய கள்ளிக்காட்டு இதிகாசம் , கருவாச்சி காவியம் , மூன்றாம் உலகப்போர் புதினங்கள் தமிழ்க்குலத்தின் பண்டைய பண்பாட்டு நெறிமுறைகளையும் இருபதாம் நூற்றாண்டின் தமிழனுடைய வாழ்க்கைப் போராட்டத்தையும் அற்புதமாக சித்தரித்தவையாகும் . நீண்ட நெடிய தமிழ் இலக்கிய வரலாற்றில் அடுத்த தலைமுறையின் சிந்தனைக்கு கருவூலமாக்கித் தரும் அவரது தமிழ்ப் பணி இன்னும் பல நூறாண்டுகளுக்குப் போற்றப்படும் . தென்பாண்டிக் கடல் முத்தாக ஒளிவீசும் . வைரமாக தமிழ்த் தாய்க்குக் கிடைத்த ஒப்பற்ற புகழ் அணி தான் வைரமுத்து . அரை நூற்றாண்டுக் காலத்துக்கு மேலாக செந்தமிழுக்கும் தமிழ் இனத்துக்கும் அவர் ஆற்றி வருகிற இலக்கிய பணி நன்றிக்குரியது . வைரமுத்து தனி மனிதரல்ல ; தமிழர்களின் சொத்து . சூடிக்கொடுத்த சுடர்க்கொடியாம் போற்றத்தகும் ஆண்டாள் அவர்களையும் அவர் தந்த பாடல்களையும் மிக உன்னதமாகச் சித்தரித்துள்ளார் . ‘மணிமுடி வேந்தர்களின் அரணாக வளர்ந்த தமிழையே ஆண்டாள் ; தமிழ் மொழியையே ஆட்சி புரிந்தாள்’ என்று தலைப்பிட்டு எழுதினார் . விமர்சனத்துக்கு உள்ளாகியிருக்கும் கருத்து குறித்து அச்செந்தமிழ்க் கவிஞன் வருத்தம் தெரிவித்துள்ளார் . தென்பாண்டி மண்டலத்தின் தீரமிகு கவிஞரை மிரட்டலாம் என்றோ அவருக்கு ஊறு விளைவிக்கலாம் என்றோ எவரும் கனவுகூட காண வேண்டாம் என வைகோ எச்சரித்துள்ளார் .


உத்தரப்பிரதேசத்தில் முதல்வர் அகிலேஷ் ஆட்சியில் சமாஜ்வாதி கட்சி அலுவலகத்தில்தான் போலீஸ் நிலையமே செயல்படுகிறது , யார் மீது வழக்குபோடுவது ? என்பது குறித்து இங்குதான் அனுமதி அளிக்கப்படுகிறது என்று பிரதமர் மோடி கடுமையான குற்றச்சாட்டுகளை முன்வைத்தார் . தேர்தல் உத்தரப்பிரதேசத்தில் உள்ள 403 சட்டப்பேரவைத் தொகுதிகளுக்கும் 7 கட்டங்களாக தேர்தல் நடந்து வருகின்றன . முதல்கட்டமாக 72 தொகுதிகளுக்கும் , 2 - ம் கட்டமாக 67 தொகுதிகளுக்கும் தேர்தல் நடந்து முடிந்துள்ளன . பிரசாரம் இந்நிலையில் , 3 - ம் கட்டமாக தேர்தலுக்காக பிரசாரத்தில் பாரதிய ஜனதா கட்சி தீவிரமாக ஈடுபட்டு வருகிறது . ஹர்தோய் நகரில் நேற்று பிரதமர் மோடி தேர்தல் பிரசாரத்தில் ஈடுபட்டார் . அப்போது அவர் பேசியதாவது - உழைப்பேன் கடவுள் கிருஷ்ணர் உத்தரப்பிரதேசத்தில் பிறந்திருந்தாலும் , குஜராத்தை கர்ம பூமியாக மாற்றினார் . அதேபோலத்தான் , நான் குஜராத் மாநிலத்தில் பிறந்து இருந்தாலும் , உத்தரப்பிரதேசத்தால் தத்து எடுக்கப்பட்டேன் . இது எனக்கு மிகப்பெரிய பெருமை . நான் இந்த மண்ணில் பிறக்காவிட்டாலும் , இந்த மாநிலத்தின் நலனுக்காக உழைப்பேன் . இது எனது கடமை . குண்டர்கள் இடம் முதல்வர் அகிலேஷ் யாதவ் அரசின் சமாஜ்வாதி கட்சி அலுவலகங்கள் அனைத்தும் போலீஸ் நிலையங்களாக செயல்படுகின்றன . குண்டர்கள் செயல்படும் இடமாக இருக்கிறது . கட்சி அலுவலகமா போலீஸ்நிலையமா ? கட்சி அலுவலகம் எங்கேயாவது , போலீஸ் நிலையமாக செயல்படுவதை நீங்கள் பார்த்து இருக்கிறீர்களா ? . இந்த மாநிலத்தில் தான் கட்சி பிரமுகர்களிடம் அனுமதி பெற்று போலீசார் வழக்குகளை பதிவு செய்கிறார்கள் . இந்த மாநிலத்தில்தான் , அதிக அளவு அரசியல் ரீதியான கொலைகள் நடக்கின்றன . சட்டம் ஒழுங்கு முற்றிலும் சீர்குலைந்துள்ளது . நீதி வழங்குவதில் எந்தவிதமான பாகுபாடும் இருக்கக் கூடாது . பாரதிய ஜனதா ஆட்சிக்கு வந்தால் , குண்டர்கள் ஆதிக்கத்தை ஒழிக்கும் இவ்வாறு அவர் பேசினார் .


இந்தியா இங்கிலாந்து இடையேயான முதல் இரண்டு டெஸ்ட் போட்டிகளில் தோல்வியை தழுவிய இந்திய அணி , மூன்றாவது போட்டியில் வெற்றி பெற்றது . 5 போட்டிகள் கொண்ட டெஸ்ட் தொடரில் இங்கிலாந்து அணி 2 - 1 என முன்னிலை வகிக்கிறது . கடந்த 2014ம் ஆண்டு இந்திய அணி இங்கிலாந்து சென்றபோது , அந்த டெஸ்ட் தொடரில் விராட் கோலி சோபிக்கவில்லை . அந்த தொடரில் ஒரு அரைசதம் கூட அடிக்கவில்லை கோலி . 2007ம் ஆண்டிற்கு பிறகு இங்கிலாந்து மண்ணில் டெஸ்ட் தொடரை வென்றதும் இல்லை . எனவே இங்கிலாந்தில் தனிப்பட்ட முறையில் ஒரு வீரராக தானும் சிறப்பாக ஆட வேண்டிய கட்டாயத்தில் இருந்த கோலி , அணிக்கு தொடரை வென்று கொடுக்கும் முனைப்பிலும் இருந்தார் . இங்கிலாந்து டெஸ்ட் தொடரில் விராட் கோலியின் ஆட்டம் போட்டி முடிவை தீர்மானிப்பதாக இருக்கும் என ஏற்கனவே பல ஜாம்பவான்கள் கருத்து தெரிவித்திருந்தனர் . அதற்கு ஏற்றாற்போலவே இங்கிலாந்தில் சிறப்பாக ஆடிவருகிறார் கோலி . இதுவரை ஆடியுள்ள 6 இன்னிங்ஸ்களில் 2 சதங்கள் . அதிலும் மூன்றாவது டெஸ்ட் போட்டியில் இரண்டு இன்னிங்ஸ்களிலும் சதம் போட்டிருப்பார் . முதல் இன்னிங்ஸில் மூன்று ரன்களில் சதத்தை தவறவிட்டதால் அந்த வாய்ப்பை இழந்தார் . மூன்றாவது டெஸ்டின் முதல் இன்னிங்ஸில் ரஹானே - கோலி ஜோடியின் ஆட்டமும் , இரண்டாவது இன்னிங்ஸில் புஜாரா - கோலி ஜோடியின் ஆட்டமும் மிகவும் முக்கியமானது . இந்த தொடரில் கோலி ஜொலித்துவருகிறார் . இங்கிலாந்து பவுலர்களுக்கு சிம்ம சொப்பனமாக திகழ்ந்து வருகிறார் . இந்நிலையில் , மூன்றாவது போட்டி முடிந்ததும் பேசிய இங்கிலாந்து அணியின் கேப்டன் ஜோ ரூட் , விராட் கோலி குறித்து பேசினார் . அப்போது , விராட் கோலியை அவுட்டாக்குவதற்கான வழிகளை எப்போதுமே ஆராய்ந்து கொண்டுதான் இருக்கிறோம் . அவரால் எங்களுக்கு எதிராக விரைவாக ரன்களை குவிக்க முடியவில்லை . அப்படியென்றால் நாங்கள் அவருக்கு நன்றாக பந்துவீசுகிறோம் என்றுதான் அர்த்தம் . எனினும் அவர் ரன்களை எடுப்பதற்கான வழிகளை கண்டறிந்து சூழலை புரிந்துகொண்டு உள்வாங்கி ஆடுகிறார் என ஜோ ரூட் தெரிவித்தார் . விராட் கோலி இரண்டு சதங்கள் மற்றும் இரண்டு அரைசதங்கள் அடித்துள்ளார் . இங்கிலாந்து பவுலர்கள் மீது ஆதிக்கம் செலுத்தி ரன்களை குவித்துவருகிறார் . எனினும் விராட் கோலியை வேகமாக ரன் எடுக்கவில்லை என்றுகூறி மனதை தேற்றிக்கொள்கின்றனர் இங்கிலாந்து வீரர்கள் .


போடப்பட்டுள்ள நிலையில் இது பற்றி விசாரணை நடத்த கவர்னர் உத்தரவின் பேரில் டிஜிபி டி . கெ . ராஜேந்திரனே நேரில் செல்ல உள்ளதாக தகவல் வெளியாகி உள்ளது . எம் . எல் . ஏக்கள் அடைத்து வைக்கப்பட்டதாக நேற்று ஓபிஎஸ் நேரில் கவர்னரிடம் புகார் அளித்திருந்தார் . அதே போன்று ஆட்கொணர்வு மனுக்களும் உயர்நீதிமன்றத்தில் தாக்கல் செய்யப்பட்டுள்ளன . இந்நிலையில் ஸ்ரீவைகுண்டம் எம் . எல் . ஏவும் நேரில் புகார் அளித்துள்ளார் . இந்நிலையில் கவர்னர் வித்யாசாகர் ராவ் தலைமைசெயலாளர் கிரிஜா வைத்தியநாதன் , டிஜிபி , கமிஷனர் ஆகியோருடன் ஆலோசனை நடத்தினார் . சட்டம் ஒழுங்கை பராமரிக்க அறிவுறுத்தினார் . எம் . எல் . ஏக்கள் அடைத்து வைக்கப்பட்டிருப்பது பற்றி உயர்நீதிமன்றம் நோட்டீஸ் அனுப்பியதை அடுத்து டிஜிபி ராமானுஜத்தை நேரில் சென்று ஆய்வு நடத்த கவர்னர் உத்தரவிட்டுள்ளதாக கூறப்படுகிறது . இதையடுத்து டிஜிபி ராஜேந்திரன் இன்று ஆய்வு நடத்த உள்ளதாக தெரிகிறது . ஆனால் டிஜிபி நேரில் செல்ல மாட்டார் என்றும் மாவட்ட எஸ் . பி நேரில் ஆய்வு செய்ய உள்ளதாக கூறப்படுகிறது .


இசை அமைப்பாளர் மற்றும் நடிகராக கோலிவுட் திரையுலகத்தை கலக்கிக்கிட்டு இருப்பவர் ஜி . வி . பிரகாஷ் . ஏற்கனவே அவர் அரை டஜன் படங்களுக்கும் மேலாக நடித்து கொண்டிருக்கும் நிலையில் இப்போ ' 100 % லவ் ' என்ற படத்தின் தமிழ் ரீமேக்கில் நடிக்க ஒப்பந்தம் ஆகி இருக்காரு . இந்த படத்துல , தமன்னா கேரக்டரில் அவரே நடிப்பார் என்று ஒரு சில செய்திகள் வெளியாகிவந்த நிலையில் . தற்போது வெளிவந்துள்ள புதிய தகவலின்படி இந்த படத்தில் பிரபல பாலிவுட் நடிகை ஷாரதா கபூர் நடிப்பார் என்று கூறப்படுகிறது . அவரிடம் இந்த படத்தில் நடிப்பது குறித்து படக்குழுவினர் பேச்சுவார்த்தை நடத்தி வருவதாகவும் , இந்த படத்தில் நடிப்பது குறித்து ஷாரதா விரைவில் முடிவெடுப்பார் என்றும் கூறப்படுகிறது . இந்த படத்தில் நடிக்க ஷாரதா கபூர் ஒப்புக்கொண்டால் இதுவே அவர் நடிக்கும் முதல் தமிழ்ப்படம் என்பது குறிப்பிடத்தக்கது . தெலுங்கில் சுகுமார் இயக்கிய இந்த படத்தை தமிழில் எம் . எம் . சந்திரமெளலி இயக்குகிறார் . ஜி . வி . பிரகாஷ் இசையமைக்கும் இந்த படம் விரைவில் படப்பிடிப்பு தொடங்கவுள்ளது .


சென்னை பெரும்பாக்கம் பகுதியில் உள்ள குளோபல் மருத்துவமனையில் சிகிச்சை பெற்று வரும் கணவர் நடராஜனை சசிகலா நேரில் சந்தித்து நலம் விசாரித்தார் . சொத்துக்குவிப்பு வழக்கில் பெங்களூரு பரப்பன அக்ரஹா சிறையில் தண்டனை அனுபவித்து வரும் சசிகலா , தனது கணவர் நடராஜன் உடல்நலக்குறைவு காரணமாக மருத்துவமனையில் இருப்பதால் பரோல் கோரி சிறை நிர்வாகத்திடம் விண்ணப்பத்திருந்தார் . அவரது விண்ணப்பத்தை பரிசீலனை செய்த சிறைத்துறை சில நிபந்தனைகளுடன் கூடிய 5 நாள் பரோல் வழங்கியது . இதனையடுத்து , சசிகலா கார் மூலம் நேற்று இரவு சென்னை வந்தடைந்தார் . சென்னை தியாகராயர் நகரில் உள்ள இளவரசியின் மகள் வீட்டில் தங்கியிருந்த சசிகலா , இன்று தனது கணவரை பார்ப்பதற்காக பெரும்பாக்கம் குளோபல் மருத்துவமனை சென்றார் . அவர் செல்லும் வழி முழுவதும் அதிமுக தொண்டர்கள் அவருக்கு வரவேற்பு அளித்தனர் . சசிகலா , நடராஜனை சந்திக்கும் போது அவரால் ஓரிரு வார்த்தைகள் மட்டுமே பேச வேண்டும் முடிந்தால் பேசவே கூடாது என மருத்துமனை சார்பில் அறிவுறுத்தப்பட்டுள்ளது . இதையடுத்து நடராஜன் சிசிச்சை பெறும் ICU விற்கு சென்று அவரை சந்தித்த சசிகலா தொடர்ந்து அவரிடம் நலம் விசாரித்தார் .


ராஜமௌலி இயக்கத்தில் பிரபாஸ் , ராணா , அனுஷ்கா ஷெட்டி , தமன்னா , ரம்யா கிருஷ்ணன் மற்றும் சத்தியராஜ் ஆகியோரும் நடித்துள்ள பாகுபலி படத்தின் இரண்டாம் பாகம் உலகம் முழுவதும் வெளியாகி வசூலிலும் , விமர்சனத்திலும் சக்க போடு போட்டு வருகிறது . பாகுபலி படத்தின் நட்சத்திர நாயகன் பிரபாஸ் , வசூலில் ஆயிரம் கோடிகளைக் கடந்த முதல் இந்திய திரைப்பட நாயகன் . திரையிட்டு பத்து நாட்களுக்குள் அந்த வசூல் சாதனையைப் படைத்திருப்பது ஒரு சரித்திரம் . பாகுபலி 2 திரையிடப்பட்ட ஒன்பது நாட்களில் இந்தியாவில் ரூ . 800 கோடியையும் , வெளிநாடுகளில் ரூ . 200 கோடியையும் வசூலித்து இச்சாதனையை படைத்துள்ளது . முதல் நாளில் சுமார் ரூ . 125 கோடியில் துவங்கிப் பின் , வெகு வேகமாய் தொடர்ச்சியாய் அடுத்தடுத்த நாட்களில் முந்தைய பாக்ஸ் ஆபிஸை அதகளம் பண்ணியது . பல நூறு கோடிகளைக் கடந்து ஒன்பதாவது நாளில் ரூ . 1000 கோடியை அள்ளியது பாகுபலி 2 . இந்த காவிய படைப்பில் , அமரேந்திர பாஹுபலியாய் தன்னுடைய அசாத்தியமான , அப்பழுக்கற்ற நடிப்பை வெளிபடுத்திய பிரபாஸ் , உலகளாவிய அளவில் ரசிகர்களைத் தன் பக்கம் ஈர்த்துள்ளார் . பாகுபலி 2 க்கு கிடைத்திருக்ககூடிய இந்த இமாலய வெற்றிக்கு தேசங்களைக் கடந்து , மொழிகளைக் கடந்து தன்னுடைய ரசிகர்களுக்கும் , இயக்குனர் ராஜமௌலி அவர்களுக்கும் பிரபாஸ் தன்னுடைய நன்றியை தெரிவித்துள்ளார் . பிரபாஸ் அளித்த பேட்டியில் ; “மகத்தான இந்த தருணத்தில் என்னுடைய ஒவ்வொரு ரசிகரையும் ஆரத்தழுவி மகிழ்கிறேன் . அவர்கள் என்மீது வைத்துள்ள அன்பில் திளைத்து நெகிழ்ந்து போய் இருக்கிறேன் . நான் சிரமேற்கொண்டு எடுத்த அத்தனை முயற்சிகளும் படக்காட்சிகளில் சிறப்பாக அமைந்து , இந்தியா மட்டுமில்லாமல் உலகெங்கிலும் உள்ள உங்களுடைய பேரன்பைப் பெற்று தந்துள்ளது . மேலும் , இத்தனைப் பிரம்மாண்டமான ஒரு வரலாற்றுக் காவியத்தில் , என் மீது நம்பிக்கை வைத்து , என்னையும் இந்த பயணத்தில் இணைத்துக்கொண்டு , எனக்கொரு முக்கிய பங்களித்து , என்னை ஊக்குவித்து சிறப்புற இயக்கி , இந்த மாபெரும் வெற்றிக்கு வித்திட்ட ராஜமௌலி அவர்களுக்கு மகிழ்ச்சியோடும் , நெகிழ்ச்சியோடும் மனநிறைவோடும் என்னுடைய நன்றியை தெரிவிக்கிறேன் . இவ்வாறு பிரபாஸ் தெரிவித்துள்ளார் .


ரஜினியின் இளையமகள் சவுந்தர்யாவின் இரண்டாம் திருமணம் தொடர்பான குடும்பப் பஞ்சாயத்துகள் முடிவுக்கு வந்த நிலையில் , ரஜினி தவிர்த்த அவரது குடும்பத்தினர் திருமண அழைப்பிதழை திருப்பதி பெருமாள் பாதத்தில் வைத்து சாமி தரிசனம் செய்ததாக செய்தி வெளியாகியுள்ளது . நடிகர் ரஜினிகாந்த்தின் இளைய மகள் சவுந்தர்யா சென்னையைச் சேர்ந்த தொழிலதிபர் அஸ்வினை 2010ல் திருமணம் செய்து கொண்டார் . இவர்கள் இருவரும் சேத்துப்பட்டு வீட்டில் தனியாக குடியிருந்து வந்தனர் . இவர்களுக்கு ஒரு ஆண் குழந்தையும் பிறந்தது . அந்தக் குழந்தைக்கு வேத் என்று பெயரிட்டனர் . இந்த நிலையில் இவர்களுக்குள் ஏற்பட்ட மனக்கசப்பு காரணமாக , ஒருமித்த கருத்து அடிப்படையில் , சென்னை மாவட்ட முதன்மை குடும்ப நல நீதிமன்றத்தின் மூலம் விவகாரத்து பெற்றனர் . இந்த நிலையில் சவுந்தர்யாவுக்கும் , தொழில் அதிபர் விசாகனுக்கும் இடையில் காதல் மலர்ந்தது . இவர்களுக்கு முறைப்படி திருமணம் செய்து வைக்க இரு தரப்பிலும் பேச்சு வார்த்தை நடந்தது . அதையொட்டி அண்மையில் சென்னையில் திருமணம் துவக்கத்தில் இவர்களுக்கு ஜனவரி மாதம் திருமணம் என்று கூறப்பட்டது . ஆனால் திருமணத்தை எளிமையாக நடத்த ரஜினி விரும்ப , அவர் தவிர்த்த மற்ற அனைவரும் ஆடம்பரமாக நடத்த விரும்பினர் . லதா ரஜினி போலவே மாப்பிள்ளை வீட்டாரும் கறிசோறு போட்டு தடபுடல் கல்யாணம் நடத்தவே விரும்பியுள்ளனர் . பஞ்சாயத்தின் இறுதியில் ரஜினியின் பிடிவாதமே வென்றது , அவரது விருப்பப்படி திருமணம் மிகவும் நெருங்கிய ஒரு சிலருக்கு மட்டும் தகவலாகத் தெரிவிக்கப்பட்டு திருப்பதியில் நடைபெறும் . பின்னர் ஓரிரு மாதங்களுக்குப் பின்னர் குடும்பத்தினர் விருப்பப்படி ஒரு நட்சத்திர ஓட்டலில் ரிஷப்சன் நடைபெறும் என்பதாகத் தெரிகிறது . இந்த நிலையில் , சவுந்தர்யா தனது தாய் லதா ரஜினிகாந்த்துடன் நேற்று முன்தினம் இரவு திருப்பதி ஏழுமலையான் கோயிலுக்கு சென்றார் . இவர்களுடன் , குடும்பத்தினர் மற்றும் நெருங்கிய நண்பர்கள் சென்றதாக கூறப்படுகிறது . நேற்றுக் காலை சிறப்பு தரிசனத்தில் சுவாமி ஏழுமலையானை , சவுந்தர்யா , லதா தரிசனம் செய்து , திருமண அழைப்பிதழை ஏழுமலையானின் திருப்பாதங்களில் வைத்துப் பூஜை செய்துள்ளனர் . ஸோ சவுந்தர்யாவின் கல்யாணத்துக்கு கறி சோறு மட்டுமல்ல , சாம்பார் சாதம் கூட கிடையாது .


கோவையில் வியாழக்கிழமை தொடங்கிய தேசிய இளையோர் தடகளப் போட்டியில் முந்தைய வீரர்களின் சாதனைகளை முறியடித்து தேசிய சாதனை படைத்துள்ளனர் . தமிழ்நாடு தடகள சங்கம் சார்பில் 32 - ஆவது தேசிய ஜூனியர் தடகளப் போட்டி கோவை நேரு விளையாட்டு அரங்கில் தொடங்கியது . வரும் 14 - ஆம் தேதி வரை நடைபெறும் இந்தப் போட்டியில் 28 மாநிலங்களைச் சேர்ந்த 1,800 வீரர்கள் , 900 வீராங்கனைகள் என சுமார் 2,700 பேர் பங்கேற்கின்றனர் . இதில் , 14,16,18,20 வயதுக்குள்பட்டோருக்கான ஓட்டம் , நீளம் தாண்டுதல் , உயரம் தாண்டுதல் , குண்டு எறிதல் , ஈட்டி எறிதல் உள்ளிட்ட பல்வேறு போட்டிகள் நடைபெறுகின்றன . போட்டியின் முதல் நாளில் ஓட்டம் , நீளம் தாண்டுதல் , உயரம் தாண்டுதல் , ஈட்டி எறிதல் , குண்டு எறிதல் உள்ளிட்ட போட்டிகள் நடைபெற்றன . 18 வயதுக்கு உள்பட்டோருக்கான உயரம் தாண்டும் போட்டியில் தில்லி மாணவர் தேஜஸ்வின் சங்கர் 2.26 மீ . உயரம் தாண்டி தேசிய சாதனை படைத்தார் . முன்னதாக 2011 - இல் கர்நாடகத்தைச் சேர்ந்த சசிதர் ஹர்சித் 2.17 மீ . தாண்டியதே சாதனையாக இருந்தது . ஆடவர் 16 வயதுக்கு உள்பட்டோருக்கான வட்டு எறிதலில் ஹரியாணாவின் சாஹில் சில்வால் 53.96 மீ . தூரம் எறிந்து தேசிய சாதனை படைத்தார் . கடந்த ஆண்டு இதே மாநிலத்தைச் சேர்ந்த அபய் குப்தா 53.02 மீ . தூரம் வட்டு எறிந்ததே தேசிய சாதனையாக இருந்தது . மேலும் , 14 வயதுக்கு உள்பட்டோருக்கான மகளிர் குண்டு எறிதலில் பஞ்சாபைச் சேர்ந்த பரம்ஜோத் கெளர் 14.21 மீ . தூரம் எறிந்ததன் மூலம் மகாராஷ்டிர வீராங்கனை மேக்னா தேவாங்காவின் சாதனையை ( 13.28 மீ . ) முறியடித்தார் . 16 வயதுக்கு உள்பட்டோருக்கான மகளிர் 2 ஆயிரம் மீ . ஓட்டத்தில் உத்தரப் பிரதேசத்தைச் சேர்ந்த அம்ரிதா பட்டேல் 6.25.66 நிமிடங்களில் இலக்கை எட்டி தேசிய சாதனை படைத்தார் . ஆடவர் 2 ஆயிரம் மீ . ஓட்டத்தில் ஹரியாணாவைச் சேர்ந்த விகாஸ் 5.31.87 நிமிடங்களில் இலக்கை எட்டி தேசிய சாதனை படைத்தார் . முதல் நாள் போட்டிகளின் முடிவில் ஹரியாணா 77 புள்ளிகளுடன் முதலிடத்தில் உள்ளது . உத்தரப் பிரதேசம் , கேரள அணிகள் முறையே 2,3 - ஆவது இடங்களிலும் , தமிழகம் 34 புள்ளிகளுடன் 5 - ஆவது இடத்திலும் உள்ளன .


விஜய் தொலைக்காட்சியில் கடந்த ஆண்டு ஒளிபரப்பான பிக் பாஸ் நிகழ்ச்சி மக்களிடம் பெரும் வரவேற்பு பெற்றது . ஆரம்பத்தில் சில எதிர்ப்புகளை இந்நிகழ்ச்சி எதிர்க்கொண்டாலும் , இந்த நிகழ்ச்சிக்காக பலர் அடிமையானது தான் உண்மை . முதல் சீசன் பெற்ற வெற்றியை தொடர்ந்து இரண்டாவது சீசனை இன்னும் பிரம்மாண்டமாக நடத்த வேண்டும் என்று தொலைக்காட்சி தரப்பில் திட்டமிடப்பட்டு வந்த நிலையில் , இரண்டாவது சீசனை தொகுத்து வழங்க கமல்ஹாசனுக்கு பதிலாக நடிகர் சூர்யா ஒப்பந்தம் செய்யப்பட்டதாக தெரிகிறது . ஆனால் இந்தவிஷயம் எந்த அளவிற்கு உண்மை என இன்னும் தகவல் தெரியவில்லை . அனால் , முதல் சீசனை தொகுத்து வழங்கிய கமல்ஹாசன் தான் இரண்டாவது சீசனையும் தொகுத்து வழங்க இருப்பதாக நம்பத்தகுந்த வட்டாரத்தில் இருந்து தகவல் வெளியாகியுள்ளது . ரகசிய கல்யாணம் பண்ணிய ஹாட் நாயகி ! தமிழில் ' எனக்கு 20 உனக்கு 18 ' படத்தில் அறிமுகமாகி ' மழை ' , ' சிவாஜி ' , ' திருவிளையாடல் ஆரம்பம் ' , ' அழகிய தமிழ்மகன் ' , ' AAA ' ஆகிய படங்களில் நடித்தவர் ஸ்ரேயா . தமிழ் சினிமாவின் ஹாட் நாயகியான இவர் . கடந்த சில வருடங்களுக்கு முன்பு வரை கவர்ச்சிக்கன்னியாக வலம் வந்தார் . சுமார் பத்து வருடங்களாக தென்னிந்தியா சினிமாவில் கொடிகட்டி பறந்த ஸ்ரேயாவுக்கும் அவருடைய ரஷ்ய காதலர் ஆண்ட்ரே கோஷ்சீவ் - க்கும் இம்மாதம் இறுதியில் திருமணம் நடைபெறும் என்று செய்திகள் வெளியான நிலையில் கடந்த வாரமே ஸ்ரேயா திருமணம் செய்து கொண்டதாகத் தெரிகிறது . மும்பையில் உள்ள அவரது வீட்டில் நெருங்கிய நண்பர்கள் மற்றும் உறவினர்கள் மட்டும் பங்கேற்று திருமணம் நடைபெற்றதாகக் கூறப்படுகிறது . அரசியல் ஊழல் தோலுரிக்கும் கமல் ! 22 வருடங்களுக்கு முன்பு லஞ்சம் என்ற ஒற்றை வையை வைத்துக் கொண்டு மிரட்டலாக வெளியானது இந்தியன் . ஷங்கர் இயக்கத்தில் உலக நாயகன் இரண்டு வேடங்களில் கலக்கியிருந்தார் . ரசிகர்கள் மத்தியிலும் வசூலிலும் சக்கை போடு போட்ட இந்த படத்தின் இரண்டாம் பாகம் தொடங்கவிருக்கிறது . இந்த படத்திற்கு ஐதாரபாத் ப்லீம் சிட்டியில் பிரமாண்ட செட் அமைக்கப்பட்டுள்ளது . இம்மாதம் இறுதியில் தொடங்கும் ‘இந்தியன் 2’வின் படப்பிடிப்பில் கமல்ஹாசன் கலந்துகொள்வார் என்கின்றனர் படக்குழுவினர் . இந்தப் படம் தற்போதுள்ள சூழலுக்குத் தகுந்தவாறு அரசியல் சார்ந்ததாக இருக்கும் என எதிர்பார்க்கலாம் . மேலும் இந்தப் படம் வங்கி மோசடி மற்றும் அரசியல் ஊழல் போன்றவற்றை அடிப்படையாகக்கொண்டு உருவாகவுள்ளதாகத் தகவல் வெளியாகியுள்ளது . தல அஜித்தை சந்திப்பாரா உலகநாயகன் ! அஜித் தற்போது விஸ்வாசம் படத்தில் நடிக்க தயாராகி வருகிறார் . இந்த படத்தை மீண்டும் சிவாவே இயக்க சத்யஜோதி பிலிம்ஸ் நிறுவனம் தயாரிக்க உள்ளது . நயன்தாரா , ரோபோ ஷங்கர் , தம்பி ராமையா , யோகி பாபு மற்றும் பலர் நடிக்கும் இந்த படத்திற்கு டி . இம்மான் இசையமைத்து வருகிறார் . வரும் மார்ச் 23 - ம் தேதி முதல் இந்த படத்தின் படப்பிடிப்புகள் ஹைதராபாத்தில் உள்ள ராமோஜி ராவ் பிலிம்ஸ் சிட்டியில் தொடங்க உள்ளதாக தகவல்கள் வெளியாகி இருந்தன . இந்நிலையில் தற்போது உலக நாயகன் கமல்ஹாசன் ஷங்கர் இயக்கத்தில் நடிக்க உள்ள இந்தியன் - 2 படத்தின் படப்பிடிப்புகள் ராமோஜி ராவ் பிலிம்ஸ் சிட்டியில் விரைவில் தொடங்க உள்ளதாக தகவல் வெளியாகி உள்ளது . இதனால் தல அஜித்தும் கமல்ஹாசனும் சந்தித்து கொள்ளும் வாய்ப்பு ஏற்படலாம் என எதிர்பார்க்கப்படுகிறது .


ஆர்கே நகரில் வெற்றிபெற்றுள்ள தினகரனை புதுச்சேரி எம்பி கோகுலகிருஷ்ணன் பேசிவருகிறார் . சென்னையில் உள்ள தினகரன் இல்லத்தில் இருவரும் ஆலோசனை நடத்தி வருகின்றனர் . தினகரன் ஆர்கே நகரில் வெற்றிபெற்ற பிறகு அவரை சந்திக்கும் 2வது எம்பி இவர் ஆவார் . ஆர் . கே . நகர் தொகுதியில் சுயேச்சையாக போட்டியிட்டு அமோக வாக்குகள் பெற்று வென்றுள்ளார் தினகரன் . ஆளும்கட்சி அதிமுக படுதோல்வியடைந்தது , பலம் வாய்ந்த எதிர்க்கட்சியான திமுக டெபாசிட் இழந்து மூன்றாம் இடத்திற்கு தள்ளப்பட்டுள்ளது . தினகரனின் வெற்றியைத் தொடர்ந்து அதிமுகவில் சலசலப்பு ஏற்பட்டுள்ளது . இந்த நிலையில் ஜெயலலிதா உயிருடன் இருந்த போது கட்சியில் இருந்து நீக்கப்பட்ட அதிமுக ராஜ்யசபா எம் . பி . சசிகலா புஷ்பா தினகரனை நேரில் சந்தித்து வாழ்த்துகளை தெரிவித்தார் . ஜெயலலிதா மறைவுக்குப் பின்னர் சசிகலா குடும்பத்தை மிகக் கடுமையாக எதிர்த்து வந்தவர் சசிகலா புஷ்பா என்பது குறிப்பிடத்தக்கது . இதைதொடர்ந்து இன்று மீண்டும் ஒரு எம் . பி . தினகரனை சந்தித்து ஆதரவு தெரிவித்துள்ளார் . சென்னையில் உள்ள தினகரன் இல்லத்தில் புதுச்சேரி எம்பி கோகுலகிருஷ்ணன் அவரை நேரில் சந்தித்து ஆதரவு தெரிவித்து வருகிறார் .


இந்தியா - ஆஸ்திரேலியா இடையேயான டெஸ்ட் தொடரில் இந்திய அணி 2 - 1 என முன்னிலை வகிக்கிறது . பந்தை சேதப்படுத்திய விவகாரத்தில் ஸ்மித் மற்றும் வார்னர் ஆகிய இருவருக்கும் ஓராண்டு தடை விதிக்கப்பட்டது . இவர்களின் தடைக்கு பிறகு டிம் பெய்ன் டெஸ்ட் அணியின் கேப்டனாக நியமிக்கப்பட்டு செயல்பட்டுவருகிறார் . ஸ்மித்தும் வார்னரும் இல்லாமல் அந்த அணி திணறிவருகிறது . இந்த வாய்ப்பை பயன்படுத்தி , இதுவரை ஆஸ்திரேலிய மண்ணில் டெஸ்ட் தொடரை வென்றிராத இந்திய அணி , இம்முறை தொடரை வென்று வரலாறு படைக்கும் முனைப்பில் ஆஸ்திரேலியாவிற்கு சென்றது . அடிலெய்டில் நடந்த முதல் டெஸ்ட் போட்டியில் 31 ரன்கள் வித்தியாசத்தில் வென்ற இந்திய அணி , பெர்த் டெஸ்டில் 146 ரன்கள் வித்தியாசத்தில் தோல்வியை தழுவியது . பின்னர் மெல்போர்னில் நடந்த மூன்றாவது டெஸ்டில் 137 ரன்கள் வித்தியாசத்தில் வென்று 2 - 1 என இந்திய அணி முன்னிலை வகிக்கிறது . மார்கஸ் ஹாரிஸ் , ஃபின்ச் , டிராவிஸ் ஹெட் என அனுபவமற்ற பேட்டிங் வரிசையை கொண்டுள்ள ஆஸ்திரேலிய அணி , வலுவான இந்திய அணியின் பவுலிங்கை சமாளிக்க முடியாமல் திணறிவருகிறது . பேட்ஸ்மேன்கள் திணறும் அதேவேளையில் ஆஸ்திரேலிய அணியின் பவுலர்கள் சிறப்பாக பந்துவீசுவதோடு பேட்டிங்கிலும் போராட்ட குணத்தை வெளிப்படுத்துகின்றனர் . முதல் போட்டியில் நாதன் லயன் சிறப்பாக பேட்டிங் ஆடினார் . இந்நிலையில் , மெல்போர்ன் டெஸ்டில் அபாரமாக பந்துவீசி 9 விக்கெட்டுகளை வீழ்த்திய பாட் கம்மின்ஸ் , பவுலிங்கில் மட்டுமல்லாமல் பேட்டிங்கிலும் இந்திய அணிக்கு அச்சுறுத்தலாக திகழ்ந்தார் . 9 விக்கெட்டுகளை வீழ்த்தியதோடு , இரண்டாவது இன்னிங்ஸில் அரைசதம் அடித்து , தனி ஒருவனாக களத்தில் நின்று போராடினார் . நான்காம் நாளே முடிந்திருக்க வேண்டிய போட்டியை ஐந்தாம் நாள் வரை இழுத்து சென்றார் . அவரது பேட்டிங் மிகவும் சிறப்பாக இருந்தது . போட்டி , இந்தியாவுக்கும் ஆஸ்திரேலியாவுக்கும் என்று சொல்வதை விட , இந்தியாவுக்கும் கம்மின்ஸுக்கும் என்று சொல்லுமளவிற்கு அனைத்து வகையிலும் சிறப்பான ஆட்டத்தை வெளிப்படுத்தினார் கம்மின்ஸ் . இந்த தொடரில் இதுவரை 3 போட்டிகளில் ஆடி 20 விக்கெட்டுகளை வீழ்த்தியதோடு , 138 ரன்களையும் குவித்துள்ளார் . இந்நிலையில் , ஆஸ்திரேலிய அணியின் எதிர்காலம் குறித்தும் எதிர்கால கேப்டன் குறித்தும் மிகவும் நம்பிக்கையுடனும் உறுதியுடனும் வெளிப்படையாக ஒரு கருத்தை ஆஸ்திரேலிய அணியின் முன்னாள் சுழல் ஜாம்பவான் ஷேன் வார்னே தெரிவித்துள்ளார் . இதுகுறித்து டுவிட்டரில் பதிவிட்டுள்ள ஷேன் வார்னே , ஆஸ்திரேலிய அணி தேடிக்கொண்டிருந்த மாதிரியான ஒரு அருமையான ஆல்ரவுண்டர் பாட் கம்மின்ஸ் . இவர் தான் ஆஸ்திரேலிய அணியின் எதிர்கால கேப்டன் என்று அதிரடியாக தெரிவித்துள்ளார் .


ரஜினி முதலில் கர்நாடக சென்று காவிரி நீர் பிரச்சனையை சரி செய்யட்டும் எனவும் சிஸ்டம் சரியில்லை என கூறுவதற்கு அவர் என்ன பி . இ பட்டதாரியா எனவும் மீன்வளத்துறை அமைச்சர் ஜெயக்குமார் கேள்வி எழுப்பியுள்ளார் . அரசியலுக்கு வருவாரா மாட்டாரா என அனைத்து மக்களையும் நீண்ட வருடங்களாக எதிர்ப்பார்ப்பில் வைத்திருந்த நடிகர் ரஜினி கடந்த ஆண்டு டிசம்பர் 31 ஆம் தேதி ரசிகர்களை சந்தித்து அரசியலுக்கு வருவது உறுதி என அறிவித்தார் . அப்போது பேசிய அவர் சிஸ்டம் சரியில்லை எனவும் 234 தொகுதிகளிலும் போட்டியிட்டு தமிழகத்தில் மாற்றத்தை கொண்டு வரவேண்டும் எனவும் பேசினார் . இதையடுத்து உடனக்குடன் செயல்பாட்டில் குதித்த ரஜினி ரசிகர்கள் மூலம் இணையதளம் , சின்னம் என தேர்வு செய்து அதிரடி கிளப்பினார் . இதனிடையே நிகழ்ச்சி ஒன்றில் கலந்து கொண்ட ரஜினி , அரசியல் தெரியாதவர்கள்தான் அவசரப்படுவார்கள் எனவும் எனக்கு நன்கு அரசியல் தெரிந்ததால் தான் நிதானமாக முடிவெடுக்கிறேன் எனவும் தெரிவித்தார் . இந்நிலையில் சிஸ்டம் சரியில்லை என்றால் இந்தியாவிலா அல்லது தமிழகத்திலா என்று ரஜினியிடம் செய்தியாளர்கள் கேள்வி எழுப்பினர் . அதற்கு பதிலளித்த அவர் , தமிழகத்தில்தான் சிஸ்டம் சரியில்லை . தமிழகத்தில்தான் முதலில் சிஸ்டத்தை சரி செய்ய வேண்டும் என தெரிவித்தார் . இதற்கு பதிலடி கொடுக்கும் வகையில் மீன்வளத்துறை அமைச்சர் ஜெயக்குமார் பேட்டி அளித்தார் . அதாவது , ரஜினி முதலில் கர்நாடக சென்று காவிரி நீர் பிரச்சனையை சரி செய்யட்டும் எனவும் சிஸ்டம் சரியில்லை என கூறுவதற்கு அவர் என்ன பி . இ பட்டதாரியா எனவும் கேள்வி எழுப்பினார் . மேலும் தமிழகத்தில் மதசார்புள்ள அரசு அமைய வேண்டும் என ரஜினி சொல்கிறாரா எனவும் அவர் ஆன்மீக அரசியலை பார்க்கட்டும் நாங்கள் அண்ணா வழி அரசியலை பார்க்கிறோம் எனவும் குறிப்பிட்டார் .


ஆரம்பத்தில் சிறு சிறு வேடங்களில் நடித்து வந்த சூரி “வெண்ணிலா கபடிக்குழு” படத்தில் நடித்த பிறகு மக்கள் மனதில் பதிய துவங்கினர் . தொடர்ந்து வெள்ளித்திரையில் முன்னேறி வரும் இவர் சமீபத்தில் வெளியான கடைக்குட்டி சிங்கம் படத்தில் காமெடியில் கலக்கி இருந்தார் . தொடர்ந்து சிவகார்த்திகேயனுடன் சீம ராஜா படத்திலும் நடித்திருக்கிறார் . தமிழ் திரையுலகில் இருக்கும் காமெடி நடிகர்களில் மிக முக்கியமானவராக தற்போது இடம் பிடித்திருக்கும் சூரியின் பிறந்த நாள் சிலதினங்களுக்கு முன்னர் கொண்டாடப்பட்டது . அவருடன் நடித்திருந்த பல திரைத்துறை பிரபலங்களும் அவருக்கு நேரிலும் சமூகவலைதளங்களிலும் வாழ்த்துக்கள் தெரிவித்திருந்தனர் . தன் பிள்ளைகளுடன் தான் கொண்டாடிய பிறந்தநாள் குறித்து மகிழ்ச்சியுடன் சூரி பதிவிட்டிருந்த வீடியோ தற்போது இணையத்தில் பிரபலமாகி இருக்கிறது . “என் மகள் வெண்ணிலாவும் மகன் சர்வானும் வாங்கிக் கொடுத்த பிரமாண்டமான வீட்டில் முதன்முறையாக ஆடம்பரமாக என் பிறந்த நாளை கொண்டாடினேன் . . . வீடு வாங்கிக் கொடுத்த செல்லங்களுக்கு நன்றி ! ” என அந்த ட்வீட்டில் சூரி தெரிவித்திருக்கிறார் . அவரது மகன் சர்வான் மற்றும் மகள் வெண்ணிலா ஆகிய இருவரும் இணைந்து சூரிக்கு பிறந்த நாள் பரிசாக தங்கள் சேமிப்பில் இருந்து ஒரு அழகான பொம்மை வீடு வாங்கி பரிசளித்து இருக்கின்றனர் . அதை தான் சூரி அவ்வாறு பிரம்மாண்டமான வீடு என குறிப்பிட்டிருக்கிறார் . அந்த வீட்டினுள் வைத்து தான் கேக் வெட்டி தன் பிறந்தநாளை கொண்டாடி இருக்கிறார் சூரி . பொம்மை வீடானாலும் தன் குழந்தைகள் தந்த பரிசு என்பதால் அதற்கு அவர் அளித்திருக்கும் முக்கியத்துவம் மிகவும் பாராட்டுதலுக்குரியது . ஒவ்வொரு பெற்றோருக்குமே இந்த வீடியோ ஒரு பாடம் தான் . குழந்தைகள் செய்யும் சின்ன விஷயங்களை கூட பாராட்டி அவர்களை ஊக்கப்படுத்தும் போது அவர்களுக்கு தன்னம்பிக்கையும் , பெற்றோர் மீதான அன்பும் அதிகரித்திடும் எனும் உளவியல் காரணியே இந்த வீடியோவில் மறைமுகமாக இடம் பெற்றிருக்கிறது .


தனது 68 வது வயதில் மறைந்த முதல்வர் ஜெயலலிதா , தனது 60 வது பிறந்த நாளில் உருக்கமுடன் கூறியதை இங்கு நினைவு கூர்கிறோம் தனது 60 வது பிறந்த நாளை 2008 ஆம் ஆண்டு கொண்டாடியபோது அவர் நெகிழ்ச்சியுடன் ஒரு செய்தியை குறிப்பிட்டார் . அதில் அவர் கூறியிருப்பதாவதுஃ என் தந்தையை 3 வயது இருக்கும் பொழுதே இழந்து விட்டேன் . 22 வயதில் தாயையும் இழந்துவிட்டேன என் குடும்பத்தில் எவரும் 60 வயதை எட்டியதில்லை . . . நான் எட்டிவிட்டேன் என்பது இறைவனின் அருள் . . . இனி எஞ்சிய வாழ்நாள் என்பது எனக்கான கூடுதல் அவகாசம் அதை மக்களுக்காகவே அர்ப்பணிப்பேன் என்று தெரிவித்தார் . அதன்படி அவர் மக்களுக்கான பல திட்டங்களை முக்கியமாக அடித்தட்டு கிராம மக்களுக்கான இலவச திட்டங்கள் , மாணவ மாணவியர் கல்விக்காக இலவச லேப்டாப் உள்ளிட்ட திட்டம் காலில் செருப்பு முதல் கல்விக்கான அனைத்து பொருட்களையும் இலவசமாக வழங்கியவர் ஜெயலலிதா . அம்மா என்று அன்போடு அழைக்கப்பட்டவர் , 60 வயதை கடந்து 8 ஆண்டுகள் கூட நிரம்பாத நிலையில் மறைந்தது தமிழக மக்களுக்கு பேரிழப்பாகும் .


டி . டி . வி . தினகரனுக்கு எதிராக சசிகலாவின் சகோதரர் திவாகரன் மன்னார்குடியில் இன்று அம்ம அணி என்ற புதிய கட்சியைத் தொடங்கினார் . ஜெயலலிதா மறைவுக்குப் பிறகு சசிகலா குடும்பத்தில் ஆட்சி அதிகாரத்தைக் கைப்பற்றுவதில் கடும் போட்டி நிலவியது . ஆனால் இதில் டி . டி . வி . தினகரன் வெற்றி பெற்றார் . பல்வேறு பிரச்சனைகளுக்கு மத்தியில் டி . டி . வி . தினகரன் அம்மா மக்கள் முன்னேற்றக்கழகம் என்ற புதிய அமைப்பைத் தொடங்கினார் . இதையடுத்து தினகரன் –திவாகரன் இடையே வெளிப்படையாக மோதல் ஏற்பட்டுள்ளது . இருவரும் ஒருவரை ஒருவர் கடுமையாக தாக்கிப் பேசி வருகின்றனர் . இதையடுத்து தான் தனிக்கட்சி தொடங்கப் போவதாக திவாரன் அறிவித்தார் . இந்நிலையில் மன்னார்குடியில் அம்மா அணி என்ற பெயரில் திவாகரன் புதிய கட்சி ஒன்றைத் தொடங்கினார் . மன்னார்குடியில் இன்று அக்கட்சிக்கான அலுவலகத்தைத் திறந்து வைத்த திவாகரன் , அம்மா அணிக்கு புத்துயிர் ஊட்டப்போவதாக தெரிவித்தார் . தனக்கு பல எம்எல்ஏக்களின் ஆதரவு இருப்பதாகவும் , தன்னுடைய கட்சியில் கட்டாயம் இணைய வேண்டும் என யாரையும் கட்டாயப்படுத்தப் போவதில்லை எனவும் திவாகரன் தெரிவித்தார் .


ஆஸ்திரேலியாவுக்கு எதிரான 2 - ஆவது டெஸ்ட் கிரிக்கெட் போட்டியில் தென் ஆப்பிரிக்கா தனது முதல் இன்னிங்ஸில் 100.5 ஓவர்களில் 326 ஓட்டங்கள் குவித்தது . ஆஸ்திரேலியாவின் ஹோபர்ட் நகரில் நடைபெற்று வரும் இந்தப் போட்டியின் முதல் இன்னிங்ஸில் ஆஸ்திரேலியா 32.5 ஓவர்களில் 85 ஓட்டங்களுக்குச் சுருண்டது . அந்த அணியில் அதிகபட்சமாக கேப்டன் ஸ்டீவன் ஸ்மித் ஆட்டமிழக்காமல் 48 ஓட்டங்கள் எடுத்தார் . தென் ஆப்பிரிக்கத் தரப்பில் வெர்னான் பிலாண்டர் 5 விக்கெட்டுகளையும் , கைல் அபாட் 3 விக்கெட்டுகளையும் சாய்த்தனர் . பின்னர் முதல் இன்னிங்ஸை ஆடிய தென் ஆப்பிரிக்கா முதல் நாள் ஆட்டநேர முடிவில் 55 ஓவர்களில் 5 விக்கெட் இழப்புக்கு 171 ஓட்டங்கள் எடுத்திருந்தது . டெம்பா பெளமா 38 , டி காக் 28 ஓட்டங்களுடன் களத்தில் இருந்தனர் . 2 - ஆவது நாள் ஆட்டம் மழையால் முற்றிலும் பாதிக்கப்பட்ட நிலையில் , 3 - ஆவது நாளான திங்கள்கிழமை தொடர்ந்து ஆடிய தென் ஆப்பிரிக்க அணியில் டெம்பா பெளமா 119 பந்துகளில் அரை சதமடித்தார் . அவரைத் தொடர்ந்து டி காக் 70 பந்துகளில் அரை சதத்தை எட்டினார் . இதன்பிறகு வேகமாக ஓட்டங்கள் சேர்த்த டி காக் 72 ஓட்டங்கள் எடுத்திருந்தபோது பீட்டர் நெவில் ஸ்டெம்பிங் வாய்ப்பை கோட்டைவிட்டதால் ஆட்டமிழப்பதிலிருந்து தப்பினார் . தொடர்ந்து அசத்தலாக ஆடிய அவர் 139 பந்துகளில் சதத்தை எட்டினார் . தென் ஆப்பிரிக்கா 276 ரன்களை எட்டியபோது டி காக் ஆட்டமிழந்தார் . அவர் 143 பந்துகளில் 17 பவுண்டரிகளுடன் 104 ரன்கள் குவித்து ஹேஸில்வுட் பந்துவீச்சில் போல்டு ஆனார் . டி காக் - பெளமா ஜோடி 6 - ஆவது விக்கெட்டுக்கு 144 ஓட்டங்கள் சேர்த்தது . இதையடுத்து வெர்னான் பிலாண்டர் களமிறங்க , டெம்பா பெளமா 74 ஓட்டங்கள் சேர்த்த நிலையில் அறிமுக வீரர் மென்னி பந்துவீச்சில் ஆட்டமிழந்தார் . இதன்மூலம் டெஸ்ட் போட்டியில் முதல் விக்கெட்டை பதிவு செய்தார் மென்னி . பின்னர் வந்த மகாராஜ் 1 ஓட்டங்களிலும் , கைல் அபாட் 3 ஓட்டங்களிலும் வெளியேற , அதிரடியாக ஓட்டங்கள் சேர்த்த பிலாண்டர் 28 பந்துகளில் 6 பவுண்டரிகளுடன் 32 ஓட்டங்கள் சேர்த்து ஆட்டமிழந்தார் . இதனால் தென் ஆப்பிரிக்காவின் முதல் இன்னிங்ஸ் 100.5 ஓவர்களில் 326 ஓட்டங்களோடு முடிவுக்கு வந்தது . ஆஸ்திரேலியத் தரப்பில் ஹேஸில்வுட் 6 விக்கெட்டுகளையும் , மிட்செல் ஸ்டார்க் 3 விக்கெட்டுகளையும் சாய்த்தனர் . இதையடுத்து முதல் இன்னிங்ஸில் 241 ஓட்டங்கள் பின்தங்கிய நிலையில் 2 - ஆவது இன்னிங்ஸை ஆடிய ஆஸ்திரேலிய அணி ஓட்டங்கள் கணக்கைத் தொடங்குவதற்கு முன்னதாகவே ஜோ பர்ன்ஸின் விக்கெட்டை இழந்தது . இதையடுத்து டேவிட் வார்னருடன் இணைந்தார் உஸ்மான் கவாஜா . அசத்தலாக ஆடிய இந்த ஜோடி 2 - ஆவது விக்கெட்டுக்கு 79 ஓட்டங்கள் சேர்த்தது . அரை சதமடிப்பார் என எதிர்பார்க்கப்பட்ட வார்னர் 45 ஓட்டங்கள் சேர்த்த நிலையில் அபாட் பந்துவீச்சில் ஸ்டெம்பை பறிகொடுத்தார் . இதையடுத்து கேப்டன் ஸ்டீவன் ஸ்மித் களமிறங்க , உஸ்மான் கவாஜா 91 பந்துகளில் அரை சதத்தை எட்டினார் . இது அவருடைய 9 - ஆவது அரை சதமாகும் . ஆஸ்திரேலியா 36 ஓவர்களில் 2 விக்கெட் இழப்புக்கு 121 ஓட்டங்கள் எடுத்திருந்தபோது போதிய வெளிச்சமின்மை காரணமாக ஆட்டம் நிறுத்தப்பட்டது . கவாஜா 56 , ஸ்மித் 18 ஓட்டங்களுடன் களத்தில் உள்ளனர் . தென் ஆப்பிரிக்கத் தரப்பில் கைல் அபாட் 2 விக்கெட் வீழ்த்தியுள்ளார் . தென் ஆப்பிரிக்காவின் முதல் இன்னிங்ஸ் ஸ்கோரை எட்டுவதற்கு ஆஸ்திரேலியா இன்னும் 120 ரன்கள் எடுக்க வேண்டியுள்ளது . தற்போதைய நிலையில் ஆட்டம் தென் ஆப்பிரிக்கா வசம் உள்ளது . 4 - ஆவது நாளான செவ்வாய்க்கிழமை ஆஸ்திரேலியாவின் விக்கெட்டுகளை விரைவாக வீழ்த்தும்பட்சத்தில் தென் ஆப்பிரிக்கா வெற்றி பெறவும் , தொடரைக் கைப்பற்றவும் வாய்ப்புள்ளது . முன்னதாக தென் ஆப்பிரிக்கா பேட்டிங்கின்போது மழை காரணமாக ஆட்டம் பாதிக்கப்பட்டது குறிப்பிடத்தக்கது .


இயக்குனர் அட்லீ இயக்கத்தில் இளைய தளபதி விஜய் இரண்டாவது முறையாக நடித்து , கடந்த ஆண்டு பல்வேறு சர்ச்சைகளை கடந்து வெளியான திரைப்படம் ' மெர்சல் ' . இந்த படத்தில் விஜய் மூன்று வேடத்தில் நடித்திருந்தார் . அதே போல் இவருக்கு கதாநாயகிகளாக , சமந்தா , காஜல் அகர்வால் , நித்திய மேனன் ஆகியோர் நடித்திருந்தனர் . இந்த படம் வெளியாவதற்கு , முன்பு தான் பல்வேறு சர்ச்சைகளை சந்தித்தது என்றால் . வெளியான பிறகும் இதில் GST , டிஜிட்டல் இந்தியா என தேசிய கட்சிக்கு எதிராக வசனங்கள் உள்ளதாக பல எதிர்ப்புகள் வந்தது . இருப்பினும் இந்த திரைப்படம் விஜய் ரசிகர்கள் மட்டும் இன்றி அனைத்து தரப்பினரிடமும் நல்ல வரவேற்ப்பை பெற்று வசூல் சாதனை படைத்தது . தயாரிப்பாளருக்கு நஷ்டம்ஃ மெர்சல் திரைப்படம் வெற்றி பெற்றாலும் , வசூல் சாதனை படைத்தாலும் இயக்குனர் அட்லீயால் தயாரிப்பாளருக்கு நஷ்டம் ஏற்பட்டதாகவும் இது குறித்து தயாரிப்பாளர் சங்கத்தில் புகார் உள்ளதாகவும் கூறப்படுகிறது . இது குறித்து சமீபத்தில் ஒரு பேட்டியில் கூறியுள்ள அம்மா கிரியேஷன் டி . சிவா , தேனாண்டாள் நிறுவனத்திற்கு இயக்குனர் அட்லீயால் தான் நஷ்டம் ஏற்பட்டுள்ளது . இதற்கு முக்கிய காரணம் சொன்ன தேதியில் படத்தை முடிக்காமல் பல கோடிகளை இழந்துவிட்டார் . குறிப்பாக 90 கோடியில் என்று பட்ஜெட் சொல்லி 130 கோடி வரை பட்ஜெட் செலவழிந்து விட்டது . இதற்கான ஆவணங்கள் தயாரிப்பாளர் சங்கத்தில் உள்ளது என்றும் இனி அட்லீக்கு எந்த ஹீரோவும் படம் கொடுக்க கூடாது என கோபமாக கூறியுள்ளார் .


ரஜினி தனது ரசிகர்களின் பல நாள் கோரிக்கையான அரசியல் அறிவிப்பை கடந்த டிசம்பர் 31ம் தேதி வெளியிட்டுவிட்டார் . தமிழ்நாட்டில் இருக்கும் அனைத்து தொகுதிகளிலும் 2021ல் நடக்கும் சட்டமன்ற தேர்தலில் போட்டியிடுவேன் என்று கூறியுள்ளார் . சுமார் 30 ஆண்டுகளாக அதோ இதோ என அதிரி புதிரி விளாயாட்டு காட்டிவந்த ரஜினி டிசம்பர் 31 - ம் தேதி முற்றுப்புள்ளி வைத்துள்ளார் . ரஜினி ரசிகர்களுக்கு அளவில்லாத மகிழ்ச்சியில் உள்ளனர் . ரஜினிமன்றத்தில் இதுவரை 50 லட்சம் பேர் இணைந்துள்ளதாக செய்திகள் வெளியாகியுள்ளன . சில தினங்களுக்கு முன்பாக தனது அரசியல் வருகையை உறுதி செய்த ரஜினிகாந்த் தனது மன்றத்தில் இணையுமாறு ரசிகர்கள் மற்றும் மக்களுக்கு வேண்டுகோள்விடுத்தார் . செல்போனில் பிளே ஸ்டோரில் இருந்து ரஜினி ஆப்பை பதிவிறக்கம் செய்து பொதுமக்கள் பலர் உறுப்பினர்களாக இணைந்து வருவதாக கூறப்படுகிறது . ‘‘ரஜினி பெயரில் தமிழகம் முழுக்கப் பதிவு செய்யப்பட்ட 22 ஆயிரம் மன்றங்கள் , பதிவு செய்யப்படாத 30 ஆயிரம் மன்றங்கள் செயல்படுகின்றன . 1998 - ம் ஆண்டுக்குப் பிறகு புதிய மன்றங்கள் எதுவும் பதிவு செய்யப்படவில்லை . தற்போது , முழுமையான கட்டமைப்பு இல்லாமல் தள்ளாடுகிறது ரஜினி மன்றம் . அதனால்தான் இந்த அறிவிப்பு . ஆனால் , ரஜினியின் அரசியல் அறிவிப்புக்குப் பிறகு , புதிய பிரமுகர்களின் நடமாட்டம் அதிகரித்துள்ளது . புதிய பிரமுகர்கள்னா யாருங்கோ என கேட்காதீங்க கோடி கோடியாய் கொட்டி தர காத்திருக்கும் இந்தியாவின் முக்கிய வியாபார புள்ளிகளும் , சினிமா வில் இருக்கும் சில நண்பர்களும் , திமுக , அதிமுக மற்றும் பலகாட்சிகளில் கழுத்தைபிடித்து வெளியில் தள்ளப்பட்ட பல மாஜி அமைச்சர்கள் , முன்னணி மாவட்ட நிர்வாகிகள் என ரஜினிக்காக காத்திருக்கிறார்கள் . இப்படி பலரின் வருகையால் ‘எங்கே பழையவர்களை ரஜினி புறக்கணித்து விடுவாரோ’ என்பதால் பலர் சொக்கத்தில் உள்ளார்களாம் . தலைவர் அரசியல் கட்சி தொடங்குவாறு நம்மளும் நம்ம ஊருல பெரிய ஆளுன்ற பந்தவோட சுத்திக்கொண்டிருந்த சில மன்றத்தினர் ஏகத்துக்கும் கடுப்பில் இருக்கிறார்களாம் .


ஒரே அறையில் மூன்று ஆண்களுடன் தங்கி இருப்பது போன்றும் , செக்ஸ் குறித்து வெளிப்படையாக பேசுவது போன்றும் கதையம்சம் கொண்ட படத்தில் நடிக்க பிரபல நடிகை தமன்னா ஒப்புக் கொண்டுள்ளார் . கடந்த 2014ம் ஆண்டு இந்தியில் வெளியாகி மிகப்பெரிய வெற்றி பெற்ற திரைப்படம் குயின் . கங்கனா ரனாவத் இந்த படத்தில் கதாநாயகியாக நடித்திருப்பார் . சுமார் 13 கோடி ரூபாய் செலவில் தயாரிக்கப்பட்ட குயின் திரைப்படம் சுமார் 108 கோடி ரூபாய் வசூலித்துக் கொடுத்தது . இந்த படத்தில் நடிகை கங்கனா ரனாவத் மிகவும் துணிச்சலான பெண்ணாக நடித்திருப்பார் . இந்தியாவில் இருந்து ஐரோப்பிய நாடுகளுக்கு தனியாக சென்று அங்கு வாழ்க்கை முறையை கற்றுக் கொள்ளும் ஒரு பெண்ணாக கங்கனா நடித்திருப்பார் . மது அருந்துவது , புகை பிடிப்பது என அனைத்து கெட்ட பழக்கங்களையும் கொண்ட பெண்ணாக கங்கனா ரனாவத் இந்த படத்தில் நடித்திருப்பார் . மேலும் பிரான்சில் ஒரே அறையில் 3 ஆண்களுடன் தங்கியிருப்பது போன்றும் , அவர்களுடன் செக்ஸ் ஷாப் என்று சொல்லக்கூடிய கடைகளுக்கு செல்வது போன்றும் காட்சிகள் இருக்கின்றன . இத்நகுயின் திரைப்படத்தை தான் தற்போது தெலுங்கில் ரீமேக் செய்ய உள்ளனர் . மகாலட்சுமி என்று இந்த படத்திற்கு பெயர் வைத்துள்ளார் . இந்தியில் கங்கனா நடித்த கேரக்டரில் தெலுங்கில் தமன்னா நடிக்க உள்ளார் . மேலும் கங்கனாவை போலவே படத்தில் சிகரெட் பிடிப்பது போலவும் , மது அருந்துவது போலவும் , ஒரே அறையில் மூன்று ஆண்களுடன் இருப்பது போலவும் , செக்ஸ் ஷாப்புக்கு செல்வது போலவும் தமன்னாவும் நடிக்க உள்ளார் . என்னதான் தமன்னா தெலுங்கு நடிகையாக இருந்தாலும் தமிழில் அவருக்கு என்று ஒரு இமேஜ் உள்ளது . அந்த இமேஜை மீறி தமன்னா தற்போது நடிக்க உள்ளார் .


அரசியல் கட்சிகளின் தலைவர்கள் சைலண்டாக சர்வே நடத்துவது நெடுங்கால வாடிக்கை . இதற்காக மக்கள் மனதை அறிந்து கொள்ள சர்வே படிவத்தை தூக்கிக் கொண்டு நாயாக அலைந்த கதையெல்லாம் எப்போதோ முடிந்துவிட்டது . இப்போதெல்லாம் அலுங்காமல் ஆன்லைனில் சர்வே நடத்தி , அதிரிபுதிரியாக ரிசல்டை தட்டுவது வழக்கமாகி விட்டது . இந்த வேலைகளை அரசியல் கட்சிகளுக்கு கன்சல்டண்டாக செயல்படும் சில நிறுவனங்களே துல்லியமாக செய்கின்றன . இப்படியான கன்சல்டண்ட் நிறுவனங்கள் பெருகிக் கிடக்கின்றன நாட்டில் . இந்த நிலையில் தினகரன் , எடப்பாடி மற்றும் பன்னீர் ஆகியோர் சார்பாக குறுகிய காலத்தில் தனித்தனியே ஆன்லைன் சர்வே எடுத்துப் பார்த்துள்ளனர் . இதில் ஐந்தில் மூன்று சர்வேக்களின் ரிசல்ட்டானது தினகரனை தூக்கிப் பிடிக்கும் விதத்திலேயே வந்துள்ளது . குறிப்பாக மும்பையை சேர்ந்த இரண்டு நிறுவனங்கள் ஆங்கிலம் மற்றும் தமிழ் என இரு மொழிகளில் மொத்தம் எட்டு சர்வேக்களை நடத்தியிருக்கின்றன . இவற்றில் ஆறு சர்வேக்களில் தினகரனுக்கே ஆதரவான நிலைப்பாட்டை மக்கள் எடுத்து நிற்பது புலனாகியிருக்கிறது . இதில் வாக்களித்தவர்களின் வயதை பார்க்கும்போது எதிர்வரும் நாடாளுமன்ற தேர்தலில்தான் முதல் முறை வாக்களிக்கப் போகும் 18 வயதை நெருங்குபவர்களில் துவங்கி 55 வயதிலானவர்கள்தான் அதிகம் இருக்கிறார்கள் . இந்த எட்டு சர்வேக்களில் கிட்டத்தட்ட பாதிக்கு பாதி சர்வேக்கள் தமிழகத்தில் நடைபெறும் ஆட்சியை பற்றிய கேள்விகளை வைத்திருந்தனவாம் . அதில் ஆட்சிக்கு எதிர்ப்பாக வாக்குகள் வந்து விழுந்ததோடு மட்டுமில்லாமல் ஆட்சியை காப்பாற்றுவதே மோடி அரசுதான் ! என்று சொல்லி காண்டாகி கடுப்பேறியிருக்கிறார்கள் . பழனி - பன்னீர் இணைந்த ஆட்சிக்கு ‘மைனாரிட்டி அரசு’ என்ற ஆப்ஷனையே பலர் தேர்வு செய்திருக்கிறார்கள் . தினகருக்கு இணையாக சில சர்வேக்களிலும் , அவரை விச சின்ன வித்தியாசத்தில் இரண்டாவது இடத்திலும் ஸ்டாலின் இருக்கிறாராம் . இந்த ஆன்லைன் சர்வேக்களின் முடிவுகள் அவற்றை நடத்தச் சொன்ன நபர்களுக்கு சப்தமில்லாமல் தெரியப்படுத்தப்பட்டிருக்கிறது . ஆனாலும் மும்பை பேஸ்டு கம்பெனிகள் இந்த சர்வேக்களை செய்தபடியால் அதன் ரிசல்டுகள் டெல்லியில் லீக் ஆகி அலசப்பட்டிருக்கிறது . இதனடிப்படையில் மோடி அரசு மீது மக்கள் கடுப்பாக இருப்பதை புரிந்திருப்பதோடு , தினகரனுக்கு வெகுவான ஆதரவு பெருகி நிற்பதையும் அ . தி . மு . க . எம் . பி . க்கள் அறிந்திருக்கிறார்கள் . கூடவே மோடிக்கு சரியான டஃப் கொடுக்கும் நபர் தினகரன் தான் என்பதும் அவர்கள் மத்தியில் அலசப்பட்டிருக்கிறது . வின் எம் . பி . க்களின் கூட்டம்தான் என்று உறுதியான தகவல் வருகிறது . இப்போது நகர்ந்தால் கடுப்பில் பழனியும் , பன்னீரும் இணைந்து பதவிக்கு வேட்டு வைத்துவிடுவார்கள் என்று சிந்திக்கிறார்கள் . மத்திய அரசின் ஆயுள் முடிய சில மாதங்களே இருக்கும் நிலையில் இப்படி முகாம் மாறலாம் என்பது இவர்களின் கணக்கு . தேர்தல் நெருக்கத்தில் இப்படி செய்தால் தங்களை பதவியிலிருந்து விலக்கவோ அல்லது கட்சியிலிருந்து கட்டம் கட்டவோ கட்சி தலைமை தயங்கும் என்றும் திட்டமிட்டிருக்கிறார்கள் . க்களின் கூட்டம் முதலில் நகர அதைத்தொடர்ந்து எம் . எல் . ஏ . க்களின் கூட்டமும் வேலி தாண்டினால் , ஆட்சியின் நிலைமை என்னாகும் ? என்பதே பழனிச்சாமி மற்றும் பன்னீர்செல்வத்தின் இப்போதைய கவலை .


சமீபத்தில் ஸ்டார்டஸ்ட் விருது வழங்கும் விழா நடந்தது . இந்த விழாவில் பாலிவுட் முன்னணி பிரபலங்கள் சல்மான் கான் , ரன்பீர் கபூர் , ஷாருக் கான் போன்ற ஏராளமானோர் கலந்து கொண்டனர் . தற்போது நிகழ்ச்சியில் எடுத்த புகைப்படம் ஒன்று சமூக வலைதளங்களில் தீயாக பரவியுள்ளது . ஐஸ்வர்யா ராய் விருது விழாவின்போது தனது மாமியாரும் , நடிகையுமான ஜெயா பச்சனின் தோளில் சாய்ந்து பரிதாபமாக கண் கலங்கி கொண்டிருந்தபோது எடுக்கப்பட்ட புகைப்படம் தான் அது . . . . இந்த விருது விழாவை ஐஸ்வர்யா ராயின் கணவரும் , நடிகருமான அபிஷேக் பச்சன் தான் தொகுத்து வழங்கினார் . ஆனால் ஐஸ்வர்யாவுக்கான விருதை அவர் அறிவிக்கவில்லையாம் . இதற்கு இவர்கள் இருவருக்கும் ஏற்பட்ட சில கருத்து வேறுபாடு என கூறபடுகிறது அந்த ஃபீலிங்கில் தான் ஐஸ் மாமியார் தோளில் சாய்ந்து கண் கலகியுள்ளார் . ஐஸ்வர்யா ராய்கான விருதை அவரது மாமனார் அமிதாப் பச்சன் வழங்கினார் . உடனே அவர் அமிதாபின் காலைத் தொட்டு வணங்கி ஆசி பெற்றார் . இந்த செயல் அங்கிருந்தவர்களை நெகிழச் செய்து அனைவருடைய கைதட்டலையும் பெற்றுதந்தது .


உடல் நலம் குன்றிய தந்தையைச் சந்திக்க இலங்கை ரசிகர் ஒருவருக்கு , விமானடிக்கெட் எடுத்துக் கொடுத்து இந்திய கிரிக்கெட் அணி வீரர் ரோகித் சர்மாஉதவியுள்ளார் . ரோகித்தின் செயலுக்கு அந்தரசிகர் மனமார்ந்த நன்றி தெரிவித்துள்ளார் . இலங்கையைச் சேர்ந்தவர் முகம்மது நீலம் . இவர் இலங்கையைச் சேர்ந்தவராக இருந்தபோதிலும் , இந்திய கிரிக்கெட் அணியின் தீவிர ரசிகர் . இந்திய அணி எங்கு விளையாடினாலும் , அங்கு சென்று முகம்மது நீலம் ஆதரவு தெரிவித்து வருகிறார் . இந்நிலையில் , இலங்கை அணி இந்தியாவுக்கு வந்து டெஸ்ட் , ஒருநாள் , டி20 போட்டிகளில் விளையாட வந்துள்ளது . இதற்காக நீலம் இந்தியா வந்துள்ளார் . டி20 போட்டிகள் வரை தங்கி இருக்கவும் ஏற்பாடுகள் செய்துவிட்டார் . ஆனால் , இலங்கை திரும்பிச் செல்ல நீலம் விமான டிக்கெட் எடுக்கவில்லை . இந்நிலையில் , டெல்லி பெரோஷா கோட்லா மைதானத்தில் கடைசி டெஸ்ட்போட்டி நடந்தது . அப்போது முகம்மது நீலம் இந்திய அணியின் ஆட்டத்தை பார்த்து ரசித்துக்கொண்டு இருந்தார் . அப்போது , முகம்மது நீலமின் தந்தை ஏ . ஏ . பரூக் திடீர் உடல் நலக்குறைவு ஏற்பட்டு விட்டதாக உடனடியாக இலங்கைக்கு புறப்பட்டு வரவும் என அவரின் குடும்பத்தாரிடம் இருந்து தகவல் தெரிவிக்கப்பட்டது . ஆனால் , முகம்மது நீலம் , இலங்கை செல்ல விமான டிக்கெட் உடனடியாக கிடைக்கவில்லை . இதையடுத்து , ரோகித் சர்மாவைச் சந்தித்து , தனது நிலையை தெரிவித்துள்ளார் . இதைக் கேட்ட ரோகித் சர்மா , தனது உதவியாளர் மூலம் , உடனடியாக முகம்மது நீலம் விமான டிக்கெட் எடுத்துக்கொடுத்து , அவர் இலங்கை செல்ல உதவியுள்ளார் . இந்த சம்பவம் குறித்து முகம்மது நீலம் நிருபர்களிடம் கூறுகையில் , “ உடல்நலம் பாதிக்கப்பட்ட என் தந்தையை சரியான நேரத்துக்கு சந்திக்க உதவிய ரோகித் சர்மாவுக்கு நான் நன்றி தெரிவிக்கிறேன் . மிகவும் இளகிய மனம் படைத்த ரோகித் , பழகுவதற்கு இனிமையானவர் . 2 - வது ஒருநாள் போட்டியில் இரட்டை சதம் விளாசிய ரோகித் சர்மாவை மொபைல் போனில் அழைத்து வாழ்த்தினேன் . என் தந்தையின் உடல் குறித்து கேள்விப்பட்டு இத்தாலியில் இருக்கும் கேப்டன்விராத் கோலியும் மொபைலின் என்னை அழைத்து விவரம் கேட்டார் . ஏதாவது உதவி தேவை என்றால் , தயங்காமல் கேளுங்கள் என்றும் விராத் கோலி உறுதியளித்தார் . ’’ எனத் தெரிவித்தார் .


முன்னாள் கதாநாயகியான மீனா குமாரியின் வாழ்க்கை வரலாற்றுப் படத்தில் மீனா குமாரியாக பாலிவுட்டின் லேடி சூப்பர் ஸ்டார் நடிகை வித்யா பாலன் நடிக்கிறார் . பாலிவுட்டின் முன்னாள் கதாநாயகி மீனா குமாரி . இவரது வாழ்க்கை பாலிவுட்டில் சினிமாவாக உருவாகிறது . மீனாகுமாரியின் வேடத்தில் நடிகை வித்யாபாலன் நடிக்க இருக்கிறார் என ஏற்கனவே செய்தி வெளியான நிலையில் தற்போது அவரிடம் பேச்சுவார்த்தை நடந்து வருகிறதாம் . வித்யாபாலனிடம் ஒருவரிக் கதை தான் சொல்லப்பட்டுள்ளதாம் . கதையும் அவருக்கு பிடித்து போக நடிக்க தயாராக இருக்கிறாராம் . இதையடுத்து மீனா குமாரின் முழுக் கதையையும் அவரிடம் சொல்ல படக்குழு திட்டமிட்டுள்ளது . விரைவில் வித்யா பாலன் இந்தப் படத்தில் நடிப்பது பற்றிய அறிவிப்பை அவராகவே வெளியிடுவாராம் .


அமைச்சர் ராஜேந்திர பாலாஜி செய்தியாளர்கள் சந்திப்பின் போது மக்கள் நீதி மய்யத்தின் தலைவர் கமலுக்கு பல்வேறு சவாலான கேள்விகளை முன் வைத்தார் . அப்போது பேசிய அவர் , தமிழகத்தில் மக்கள் நீதி மய்யத்தின் அலை வீசவில்லை , வலைதான் வீசுகிறது . பாஜகவுடன் யார்தான் கூட்டணி வைக்கவில்லை ? ஏற்கனவே அதிமுகவும் , திமுகவும் கூட்டணி அமைத்து அமைச்சரவையில் இருந்துள்ளது தெரியாதா என்ன . . ? அ . தி . மு . க . சார்பில் பாராளுமன்ற தேர்தல் தொடர்பாக வியூகங்களை முதல்வர் நடத்தி வருகிறார் . விரைவில் மற்ற கட்சி தலைவர்களை சந்தித்து பேசி பலமான கூட்டணி அமைத்து பாராளுமன்ற தேர்தலில் அதிமுக வெற்றி பெரும் . கமல் தேர்தலில் நின்று ஒரு சீட்டு ஜெயித்து விட்டு பேசட்டும் . பிக் பாஸ் போல் அரசியல் களத்திலும் மீசையை முறுக்கி விட்டு நடத்த பார்க்கிறார் . அது எடுபடாது என்றார் ராஜேந்திர பாலாஜி . இந்த 2 வருடம் மட்டும் அ . தி . மு . க . ஆட்சி அல்ல . 200 ஆண்டுகள் ஆனாலும் இந்த ஆட்சி தொடரும் என்றும் நம்பிக்கையுடன் பேசினார் . சந்திரபாபு நாயுடு தமிழகம் வருகை பற்றியும் திமுக உடனான கூட்டணி பேச்சு வார்த்தை பற்றியும் பேசிய ராஜேந்திர பாலாஜி , மோடி பிரதமராக வேண்டும் என்பதற்காக ஓடி ஓடி ஓட்டுக்கேட்டவர் சந்திர பாபு நாயுடு . . . . இப்ப , திமுக தலைவர் ஸ்டாலின் பிரதமராக வாய்ப்பு உள்ளது என்கிறார் . சந்தர்ப்பம் கிடைத்தால் சந்தர்ப்பவாதிகளாக செயல்படுகிறார்கள் சிலர் என்றும் பேசினார் ராஜேந்திர பாலாஜி . மேலும் , பாஜகவால் நாட்டில் இன கலவரமோ , மத கலவரமோ ஏற்பட்டதாகவோ தெரியவில்லை . மத நல்லிணக்க ஆட்சிதான் மத்தியில் நடக்கிறது என ராஜேந்திர பாலாஜி , பாஜவிற்கு பாசிட்டிவா பேசி உள்ளார் .


சினிமாவில் நடிக்கும் நடிகைகளுக்கு எப்படி ஒரு ரசிகர் கூட்டம் இருக்கிறதோ . . அதே போல் வெளிநாடுகளில் மாடலிங் துறையில் இருக்கும் நடிகைகளுக்கும் ரசிகர்கள் பலர் உள்ளனர் . தற்போதெல்லாம் சிறு வயதில் இருந்தே பெண்கள் மாடலிங் துறையில் ஈடுபட்டு வருகின்றனர் . அதன் காரணமாக சினிமாவில் மாடலிங் துறையும் ஒரு அங்கமாக இருந்து வருகிறது . தற்போது அரங்கேறியுள்ள ஒரு சம்பவம் பலருக்கும் அதிர்ச்சியை ஏற்படுத்தியுள்ளது . டச்சு நாட்டைச் சேர்ந்த 19 வயது பிரபல மாடல் அழகி இவானா எஸ்தர் ராபர்ட் ஸ்மித் என்பவர் மலேசியாவின் பட்டாலிங் ஜெயா என்ற இடத்தில் தங்கியுள்ளார் . அடுக்கு மாடிக் குடியிருப்பில் 20 வது மாடியில் நிர்வாணமாக நின்று கொண்டு மது அருந்தியதாகக் கூறப்படுகிறது . போதையில் நிலை தடுமாறிய இவர் 20வது மாடியில் இருந்து கிழே விழுந்துள்ளார் . இவருடன் அமெரிக்காவை சேர்த்த ஒரு பெண் மற்றும் ஆண் நண்பர் ஒருவரும் இருந்துள்ளனர் . இவர்கள் தூங்கச் சென்ற பின் இந்தச் சம்பவம் அரங்கேறியுள்ளதாகத் தெரிகிறது . 20வது மாடியில் இருந்து விழுந்த இவர் 6 வது மாடியில் உள்ள பால்கனியில் ரத்தவெள்ளத்தில் , நிர்வாண நிலையில் பிணமாக மீட்கப்பட்டார் .


தமிழர்களது வீரத்தின் அடையாளமாக , தொன்றுதொட்டு குறிப்பிடப்படுவதில் ஜல்லிக்கட்டும் ஒன்று . தமிழ் மண்ணில் , பொங்கல் திருநாளையொட்டி ஆண்டுதோறும் இந்த வீர விளையாட்டு நடப்பதைத் தடுக்கும் முயற்சிக்கு எதிராக , தமிழ் இளைஞர்களிடம் கடந்த ஆண்டு ஏற்பட்ட எழுச்சியைப் பின்னணியாகக் கொண்டு , ' ஜல்லிக்கட்டு 5 - 23 ஜனவரி 2017 ' என்ற பெயரிலேயே திரைப்படமாக்கியது - அஹிம்சா புரொடக்ஷன்ஸ் என்ற திரைப்பட தயாரிப்புக் குழு . அதேபோல , இன்று விவேகம் என , சொல்லப்படும் அறிவின் அடையாளமாக நிற்கும் பல்கலைக்கழகங்களில் - உலகப் புகழ் பெற்றது ஹார்ட்வேர்ட் ! அதில் தமிழ் மொழி தொடர்பான ஆராய்ச்சிக்கும் , அதன் வளர்ச்சிக்கும் துணை நிற்க தனி இருக்கை அமைக்கும் முயற்சியில் ஒரு குழு ஈடுபட்டுள்ளது . தமிழோடு தொடர்பு என்பதால் மட்டுமின்றி , தமிழின் சிறப்பு , தமிழர்களின் வீரம் உள்ளிட்ட பலவற்றையும் உலக அளவில் பறைசாற்றத் துடிக்கும் இந்த இரண்டு குழுக்களும் இப்போது கைக் கோர்த்துள்ளன . ஹார்ட்வேர்ட் பல்கலைக் கழகத்தில் தமிழுக்கான தனி இருக்கை அமைவதில் சர்வதேச அளவில் உள்ள பல தமிழ் ஆர்வலர்கள் தீவிரப் பங்காற்றி வருகிறார்கள் என்பதில் சந்தேகமில்லை . இந்த தமிழ் இருக்கை அமைவதற்கான நிதி திரட்டும் பணியில் , அதற்கான பொருளாளர் பொறுப்பு வகிக்கும் அமெரிக்காவின் சான் பிரான்ஸிஸ்கோ நகரின் குமார் குமரப்பனை அஹிம்சா புரொடக்ஷன்ஸ் குழு அண்மையில் சந்தித்தது . அதோடு , தமிழ் இருக்கை அமைய முக்கிய பங்காளர்களாக நிதியுதவி அளித்துள்ள விஜய் ஜானகிராமன் மற்றும் சுந்தரேசன் சம்மந்தன் ஆகியோரையும் ' அஹிம்சா ' குழு சந்தித்தது . இதையொட்டி , ' ஜல்லிக்கட்டு 5 - 23 ஜனவரி 2017 ' படத்தின் சிறப்புக் காட்சி ஒன்றைத் திரையிட்டு , அதில் கிடைக்கும் தொகையில் ஒரு பகுதியை ஹார்வேர்ட்டில் அமைய உள்ள தனி தமிழ் இருக்கைக்கான நிதியாக வழங்க ஒப்புக் கொள்ளப்பட்டுள்ளது . அண்மையில் இது தொடர்பாக சான் பிரான்ஸிஸ்கோவில் நடந்த கூட்டத்தில் - அஹிம்சா புரொடக்ஷன்ஸ் சார்பில் தயாராகும் ' ஜல்லிக்கட்டு 5 - 23 ஜனவரி 2017 ' திரைப்படக் குழுவினர் - இயக்குனர் சந்தோஷ் கோபால் , தயாரரிப்பாளர் நிருபமா , இணை தயாரிப்பாளர்கள் ஜெயபால் நடேசன் , குரு சரவணன் மற்றும் கணபதி முருகேஷ் ஆகியோர் கலந்து கொண்டு , இதற்கான முறையான ஒப்பந்தமும் செய்து கொள்ளப்பட்டது . சென்னை மெரினா போராட்டம் மட்டுமின்றி , உலகின் பல மூலைகளிலும் அகிம்சை வழியில் நடந்த பல்வேறு போராட்டக் களங்களையும் இந்த படம் காட்சிப்படுத்துவது கவனிக்கத்தக்கது . இந்த திரைப்படத்தின் முதல் திரை இசை வெளியீடு , அண்மையில்தான் நடந்தது . தமிழர்களின் கலை , பண்பாடு , நாகரீகம் போன்றவற்றின் முன்னேறிய நிலைக்கு சாட்சிகள் பலவற்றைச் சுமந்து நின்று தொல்பொருள் ஆய்வுத் துறையின் மூலம் , அண்மையில் வெளியுலகுக்கு வந்த தளம் - கீழடியில்தான் இந்த முதல் வெளியீடு நடந்தது குறிப்பிடத்தக்கது .


தொண்டர்களின் வேண்டுகோளை ஏற்று தான் அரசியலில் குதிப்பது உறுதி என்று தீபா இன்று தெரிவித்தார் . சசிகலா தலைமையை ஏற்கவில்லை , தனது முடிவை ஜெயலலிதா பிறந்த நாள் அன்று அறிவிப்பதாக கூறினார் . அவர் பேட்டி : அனைவருக்கும் எனது நன்றி முதன் முறையாக உரையை ஆற்ற உள்ளேன் , இந்த செய்தி அனைவரிடமும் சென்று சேரவேண்டும் எனபதே என் எண்ணம் . அகர முதல எழுத்தெல்லாம் ஆதி பகவன் முதற்றே உலகு அடிதொழுது பேரன்பு கொண்ட என் உயிரினும் மேலான அன்பு உடன் பிறப்புகள் அனைவருக்கும் வணக்கம் . தென்னகத்து பெர்னாட்ஷா அவர்கள் கண்டெடுத்த எம்ஜிஆர் கண்டெடுத்த அன்புத்தலைவி . தமிழக மக்களை தனது பிள்ளைகளாக் ஏற்று அம்மா என்று அழைக்கப்பட்டவர் . நீங்கள் தெய்வமாக எங்களை வழி நடத்த வேண்டும் . தந்தை பெரியார் பேரறிஞர் அண்ணா வழி நின்று அதிமுகவை தொடங்கியவர் எம்ஜிஆர் , அவரது மறைவுக்கு பின்னர் கட்சியை கட்டி காப்பாற்றி வந்தவர் ஜெயலலிதா . உடல் நலம் பாதிக்கப்பட்டு மருத்துவமனையில் அனுமதிக்கப்பட்டு சிகிச்சை பெற்று வந்த நிலையில் அதிர்ச்சியளிக்கும் விதமாக அவர் நம்மை விட்டு மறைந்தார் . அவர் மறைந்த அதிர்ச்சி மறைவதற்குள் அரசியலில் ஏகப்பட்ட அதிர்ச்சி சம்பபவங்கள் ஏற்ப்பட்டது . நம் எதிர்காலத்தை மாற்றியமைக்கும் வல்லமை பெற்ற இளைஞர்கள் , தொண்டர்கள் , நான் அரசியலுக்கு வரவேண்டும் என்று அழைப்பது தெரியும் . நான் சாதாரணமான குடும்ப பெண் எனக்கென்று குடும்ப பொறுப்புகள் உள்ளது . ஆனாலும் தங்கள் அழைப்பை பெரிதாக நினைக்கிறேன் . இனி வருங்காலங்களில் தமிழ்நாட்டின் நலனுக்காகவும் , தமிழ் மக்களுக்காகவும் என் வாழ்க்கையை அர்ப்பணிப்பேன் . எம்ஜிஆர் , அம்மா நல்லாசியோடு அவர்கள் பாத சுவடு வழி நடந்து மக்கள் பணியாற்ற உள்ளேன் . அண்ணா திமுகவின் பசுமை காக்கும் இலைகள் தொண்டர்கள் , அவர்கள் நான் அரசியலுக்கு வரவேண்டும் என்ற கோரிக்கையை ஏற்று அரசியலுக்கு வருவதாக அறிவித்திருந்தேன் , இன்று முதல் புதிய பாதையை துவக்க உள்ளேன் . மண் குடிசை வாசல் என்றால் தென்றல் வர மறுத்திடுமா என்று பாடிய ஏழை பங்காளன் எம்ஜிஆர் பிறந்த நாளில் என் அரசியல் அத்யாயத்தை துவக்க உள்ளேன் . எம்ஜிஆர் , அம்மா வழிகாட்டுதலில் அவர்கள் ஆசியோடு பணியாற்ற உறுதியேற்றுள்ளேன் . உங்கள் அன்பு சகோதரி வேண்டி விரும்பி கேட்டு கொள்கிறேன் . அவர்கள் எண்ணத்தின் படி உங்கள் அன்பும் ஆதரவும் ஆலோசனைப்படி உங்கள் உழைப்பை இன்று முதல் தமிழகத்தை ஆசியாவிலேயே சிறந்த மாநிலம் ஆக்க நாம் பாடுபடவேண்டும் . நமது வெற்றியை நாளை சரித்திரம் சொல்லும் , அம்மா மீது உண்மையான அன்பு கொண்ட அனைவருக்கும் நெஞ்சார்ந்த நன்றி . இந்த நேரத்தில் எனது கடமையை ஆற்ற உதவி புரிந்த அனைவருக்கும் நன்றி . அம்மா அவர்களின் பிறந்த நாளில் அரசியலில் நான் ஈடுபடும் அடுத்த கட்ட நடவடிக்கை மேற்கொண்டுள்ளேன் . மக்களின் கருத்தையும் , அனைவரின் கருத்தையும் கேட்டு விட்டு பிறகு அரசியல் பயணம் மேற்கொள்ளலாம் என்று நினைக்கிறேன் . மக்களுக்கு பணியாற்ற காத்திருக்கிறேன் . அனைவரின் ஆதரவுக்கும் மீண்டும் ஒரு நன்றியை தெரிவித்து கொள்கிறேன் . நீங்கள் சசிகலா தலைமையை ஏற்றுகொள்கிறீர்களா இல்லையா நேரடியாக சொல்லுங்கள் நான் யாரையும் ஏற்றுகொள்ளவில்லை , எம்ஜிஆர் , ஜெயலலிதா இடத்தில் யாரையும் ஏற்றுகொள்ளவில்லை . இன்று முக்கிய அறிவிப்பு சொல்வதாக சொன்னீர்கள் அது என்ன முக்கிய அறிவிப்பு ? இதுவரையில் அரசியலுக்கு வருவேனா வரமாட்டேனா ஓடிவிடுவேனா , பயந்துவிட்டேனா என்ற கேள்வி இருந்தது . இந்த நாளில் அரசியலில் ஈடுபடுவேன் , அதை விரும்புகிறேன் நான் அரசியலில் ஈடுபடுவேன் இதுதான் அந்த முக்கிய அறிவிப்பு . பாஜக உங்களை ஆதரிக்கிறதா இதுவரை நாங்கள் யாரையும் அணுகவில்லை , ஆதரவும் கேட்கவில்லை . யாரும் எங்களை ஆதரிக்கவில்லை .


கடந்த 2004 - ம் ஆண்டு முதல் 2009 ஆம் ஆண்டு வரை மக்களவை சபாநாயகராக பதவி வகித்தவர் சோமநாத் சட்டர்ஜி . 89 வயதான இவருக்கு கடந்த 25 - ம் தேதி மூளையில் செல்லும் ரத்தக் குழாயில் அடைப்பு ஏற்பட்டது . இதைத்தொடர்ந்து , அவர் சிகிச்சை பெற்று வந்தார் . இந்நிலையில் , நேற்று முன்தினம் இரவு மீண்டும் ரத்தக்குழாயில் அடைப்பு ஏற்பட்டு உடல்நிலை கவலைக்கிடமானது . இதையடுத்து , அவர் அங்குள்ள தனியார் மருத்துவமனையில் சேர்க்கப்பட்டார் . அங்கு அவருக்கு மருத்துவ குழுவினர் சிகிச்சை அளித்து வந்தனர் . ஆனால் சிகிச்சை பலனின்றி அவர் இன்று மரணமடைந்தார் . 89 வயதான சோம்நாத் சட்டாஜி 10 முறை எம் . பி . யாக பதவி வகித்துள்ளார் . மார்க்சிஸ்டு கம்யூனிஸ்டு கட்சியைச் சேர்ந்த இவர் அக்கட்சியில் இருந்து விலகி தனியாக செயல்பட்டு வந்தார் . பின்னர் மாக்சிஸ்ட் கம்யூனிஸ்ட் கட்சித் தலைவர்கள் அவரை மீண்டும் கட்சியில் இணையுமாறு வலியுறுத்தினார்கள் . இதையடுத்து கடந்த 2015 ஆம் ஆண்டு கொல்கத்தாவில் நடைபெற்ற ஜோதிபாசுவின் 102 - வது பிறந்தநாள் விழாவில் பிமன்பாசு , புத்த தேவ்பட்டாச்சார்யா மற்றும் மூ்த்த தலைவர்கள் முன்னிலையில் சோம்நாத் சட்டர்ஜி மார்க்சிஸ்டு கம்யூனிஸ்டு கட்சியில் மீண்டும் இணைந்தார் . வயது மூப்பு மற்றும் உடல்நலக்குறைவு காரணமாக அரசியலில் இருந்து ஒதுங்கி இருந்த நிலையில் இன்று அவர் மரணமடைந்தார் . அவரது மறைவுக்கு ராகுல் காந்தி உள்ளிட்ட தலைவர்கள் இரங்கல் தெரிவித்துள்ளனர் .